text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mateo 24:1-51
24 Afei Yesu fii asɔrefie hɔ sii kwan so sɛ ɔrekɔ, na n’asuafo no baa ne nkyɛn bɛkyerɛɛ no adan a ɛwɔ asɔrefie hɔ no.+2 Obua see wɔn sɛ: “So munhu eyinom nyinaa? Nokwarem mise mo sɛ, wɔrennyaw ɔbo wɔ ɔbo so wɔ ha ɔkwan biara so a wɔrennwiriw ngu fam.”+3 Bere a ɔte Ngo Bepɔw so no, asuafo no baa ne nkyɛn kokoam bɛkae sɛ: “Ka kyerɛ yɛn, bere bɛn na eyinom bɛba mu, na dɛn na ɛbɛyɛ wo mmae*+ ne bere a ɛwɔ hɔ yi awiei ho sɛnkyerɛnne?”+4 Ɛnna Yesu buaa wɔn sɛ: “Monhwɛ yiye na obiara annaadaa mo;+5 efisɛ nnipa bebree de me din bɛba abɛka sɛ, ‘Mene Kristo no,’ na wɔbɛdaadaa nnipa bebree.+6 Mobɛte ɔko ne ɔko ho amanneɛbɔ; monhwɛ na moammɔ hu. Na etwa sɛ eyinom sisi, nanso na awiei no nnya nnui.+7 “Na ɔman bɛsɔre atia ɔman+ na ahenni atia ahenni,+ na aduankɔm+ ne asasewosow+ bɛba mmeaemmeae.8 Eyinom nyinaa yɛ awoko yaw mfiase.9 “Ɛnna nkurɔfo beyi mo ama ahohia+ na wɔakum+ mo, na me din nti+ aman nyinaa bɛtan+ mo.10 Afei nso, nnipa bebree behintiw,+ na wobeyiyi wɔn ho ama atentan wɔn ho.+11 Na atoro adiyifo+ bebree bɛsɔre abɛdaadaa nnipa bebree,+12 na amumɔyɛ+ a ɛbɛdɔɔso nti nnipa dodow no ara dɔ ano bedwo.+13 Na nea obegyina+ mu akosi awiei no, ɔno na wobegye no nkwa.+14 Na wɔbɛka ahenni+ ho asɛmpa+ yi wɔ asase so nyinaa de adi amanaman nyinaa adanse;+ ɛno ansa na awiei+ no bɛba.15 “Enti sɛ muhu akyide+ a ɛbɔ ɔman a wɔnam odiyifo Daniel so kaa ho asɛm no sɛ egyina kronkronbea hɔ a,+ (ma ɔkenkanfo no mfa nhumu nyɛ adwuma,)16 afei momma wɔn a wɔwɔ Yudea mfi ase nguan+ nkɔ mmepɔw so.17 Mma nea ɔwɔ ɔdan atifi no nnsi mmma mmmɛfa biribi wɔ ne fie,18 na mma nea ɔwɔ afuw mu no nnsan mmma fie mmmɛfa n’atade nguguso.19 Nna no mu no, mmea a wɔanyinsɛn ne wɔn a wɔma nufu nnue!+20 Monkɔ so mmɔ mpae na bere a mode beguan no ansi awɔw bere mu anaa homeda;21 afei ahohiahia kɛse+ a, efi wiase mfitiase besi mprempren ebi nsii,+ na ebi nso nsi bio bɛba.22 Nokwarem no, sɛ wɔantwa nna no so a ɔhonam biara nni hɔ a wobegye no nkwa; nanso wɔn a wɔapaw wɔn no nti+ wobetwa nna no so.+23 “Afei sɛ obi ka kyerɛ mo sɛ, ‘Hwɛ! Kristo wɔ ha,’+ anaa ‘Ɛhɔ!’ a, munnnye nnni.+24 Na atoro Kristo+ ne atoro adiyifo+ bɛsɔre, na wɔbɛyɛ nsɛnkyerɛnne+ akɛse ne anwonwade sɛnea ɛbɛyɛ a sɛ ɛbɛyɛ yiye a, wɔbɛdaadaa wɔn a wɔapaw wɔn no+ mpo.25 Hwɛ! madi kan abɔ mo kɔkɔ.+26 Enti sɛ wɔka kyerɛ mo sɛ ‘Hwɛ! Ɔwɔ sare so’ a, monnkɔ; ‘Hwɛ! Ɔwɔ pia mu’ a, munnnye nnni.+27 Na sɛnea anyinam+ pae fi apuei na ɛhyerɛn kɔ atɔe no, saa ara na onipa Ba no mmae bɛyɛ.+28 Baabiara a efunu wɔ no, ɛhɔ na akɔre+ bɛboaboa wɔn ho ano.+29 “Nna no mu ahohiahia no akyi pɛɛ no, owia beduru sum+ na ɔsram+ renhyerɛn, na nsoromma befi soro ahwehwe fam, na wɔbɛwosow ɔsoro ahoɔden.+30 Ɛnna onipa Ba+ no ho sɛnkyerɛnne bɛda adi ɔsoro, na asase so mmusuakuw nyinaa abɔ abubuw,+ na wobehu sɛ onipa Ba no nam ɔsoro mununkum mu de tumi ne anuonyam kɛse reba.+31 Na ɔbɛsoma n’abɔfo ma wɔde torobɛnto nnyigyei a ano yɛ den aba,+ na wɔbɛboaboa wɔn a wapaw wɔn+ no ano afi mframa anan no mu,+ fi ɔsoro ano akosi ano nohoa.32 “Afei munsua biribi mfi borɔdɔma dua ho mfatoho yi mu: Sɛ enya fefɛw na eyiyi nhaban ara pɛ a, munim sɛ ahohuru bere abɛn.+33 Saa ara na mo nso, sɛ muhu eyinom nyinaa a, munhu sɛ wabɛn apon ano.+34 Nokwarem mise mo sɛ saa awo ntoatoaso+ yi rentwam da kosi sɛ eyinom nyinaa bɛba mu.35 Ɔsoro ne asase betwam,+ nanso me nsɛm rentwam da.+36 “Ɛdefa saa da no ne dɔn no ho+ de obiara nnim, abɔfo a wɔwɔ ɔsoro ne Ɔba no mpo nnim, gye Agya no nko.+37 Na sɛnea na Noa+ nna no te no, saa ara na onipa Ba no mmae bɛyɛ.+38 Na nna a edii nsuyiri no anim no, wodidi nomee, mmarima warewaree na wɔde mmea memaa aware kosii da a Noa+ hyɛn adaka no mu,+39 na wɔanhu kosii sɛ nsuyiri no bae bɛpraa wɔn nyinaa kɔe.+ Na saa ara na onipa Ba no mmae nso bɛyɛ.40 Na mmarima baanu bɛkɔ afuw mu: wɔbɛfa obiako agyaw obiako;41 mmea baanu bɛyam ade owiyammo so:+ wɔbɛfa obiako agyaw obiako.+42 Enti monkɔ so nwɛn, efisɛ munnim da ko a mo Wura bɛba.+43 “Munhu eyi sɛ, sɛ ofiewura nim dɔn ko a ɔkorɔmfo bɛba a,+ anka ɔwɛnee na wannya kwan ammebu ne fie amma mu.44 Eyi nti mo nso munsiesie mo ho,+ efisɛ dɔn a mo ani nna so mu na onipa Ba no bɛba.45 “Hena koraa ne akoa nokwafo ne ɔbadwemma+ a ne wura de no asi n’asomfo so sɛ ɔmma wɔn aduan bere a ɛsɛ mu no?+46 Anigye+ ne akoa a ne wura bɛba abehu sɛ ɔreyɛ saa!47 Nokwarem mise mo sɛ, Ɔde no besi nea ɔwɔ nyinaa so.+48 “Nanso sɛ akoa bɔne no ka no ne komam sɛ,+ ‘Me wura rekyɛ,’+49 na sɛ ofi ase hwe ne mfɛfo nkoa no na ɔne akɔwensafo didi nom a,50 saa akoa no wura bɛba da a ɔnhwɛ kwan ne dɔn+ a onnim,51 na ɔbɛtwe n’asõ denneennen+ ama no ne kyɛfa wɔ nyaatwomfo mu. Ɛhɔ na obesu atwɛre ne sẽ.+


c: text/html

text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Luka 21:1-38
21 Na ɔmaa n’ani so no, ohui sɛ adefo no de wɔn akyɛde regu sika nnaka no mu.+2 Afei ohui sɛ okunafo hiani bi de nkaprɛ mma abien* a ɛnsom bo ahe biara abegu mu wɔ hɔ,+3 na ɔkae sɛ: “Nokwarem mise mo sɛ, ɛwom sɛ okunafo yi yɛ ohiani de, nanso nea ɔde agu mu no sen wɔn nyinaa de.+4 Efisɛ akyɛde a eyinom nyinaa de abegu mu no fi nea wɔanya ma aboro so mu, na ɔbea yi de, ofi ne hia mu de n’asetenade a ɔwɔ nyinaa abegu mu.”+5 Akyiri yi, bere a ebinom reka asɔrefie no ho asɛm sɛnea wɔde abo pa ne nneɛma a wɔahyira so ahyehyɛ no,+6 ɔkae sɛ: “Nneɛma a muhu yi, nna bi reba a wɔrennyaw ɔbo wɔ ɔbo so wɔ ha a wonnwiriw ngu fam.”+7 Ɛnna wobisaa no sɛ: “Ɔkyerɛkyerɛfo, bere bɛn koraa na eyinom bɛba mu, na dɛn na ɛbɛyɛ bere a etwa sɛ nneɛma yi ba no ho sɛnkyerɛnne?”+8 Ɔkae sɛ: “Monhwɛ yiye na wɔannaadaa mo;+ efisɛ nnipa bebree de me din bɛba abɛka sɛ, ‘Mene no,’ na ‘Bere a wɔahyɛ no abɛn.’+ Munnni wɔn akyi.9 Bio nso, sɛ mote ɔko ne sakasaka a, mommmɔ hu.+ Na etwa sɛ eyinom di kan sisi, nanso awiei no remma wɔ hɔ ara.”10 Afei ɔtoaa so ka kyerɛɛ wɔn sɛ: “Ɔman bɛsɔre atia ɔman+ na ahenni atia ahenni;+11 na asasewosow akɛse bɛba, na ɔyaredɔm ne aduankɔm+ bɛba mmeaemmeae; na ahude bɛba na nsɛnkyerɛnne akɛse afi soro aba.+12 “Nanso ansa na eyinom nyinaa bɛba no, nkurɔfo de wɔn nsa bɛka mo na wɔataa+ mo, de mo akɔ hyia adan mu ne afiase, atwe mo akɔ ahene ne amradofo anim me din nti.+13 Ɛbɛdan adansedi ama mo.+14 Enti momma ɛntena mo koma mu sɛ morenni kan nnwinnwen sɛnea mubeyi mo ho ano,+15 na mɛma mo ano ne nyansa a wɔn a wɔsɔre tia mo nyinaa ntumi nnyina ano anaa wɔmmɔ ngu.+16 Bio nso, awofo+ ne nuabarimanom ne abusuafo ne nnamfonom mpo beyi mo ama, na wobekum mo mu binom;+17 na me din nti nnipa nyinaa bɛtan mo.+18 Nanso mo ti nhwi+ biako mpo renyera da.19 Sɛ munya boasetɔ a, mubenya mo kra.+20 “Afei nso, sɛ muhu sɛ asraafodɔm atwa Yerusalem ho ahyia a,+ ɛnde munhu sɛ n’amamfoyɛ abɛn.+21 Afei momma wɔn a wɔwɔ Yudea mfi ase nguan nkɔ mmepɔw so, na momma wɔn a wɔwɔ kurow no mu no mfi mu nkɔ, na mommma wɔn a wɔwɔ nkuraase no mmma mu;+22 efisɛ eyi yɛ aweredi nna, sɛnea ɛbɛyɛ a nea wɔakyerɛw nyinaa bɛba mu.+23 Nna no mu no, mmea a wɔanyinsɛn ne wɔn a wɔma nufu nnue!+ Na ahohia kɛse bɛba asase no so na abufuw aba nkurɔfo yi so;24 na wɔbɛtotɔ nkrante ano na wɔafa wɔn nnommum akɔ amanaman nyinaa mu;+ na amanaman no betiatia Yerusalem so, kosi sɛ amanaman mmere a wɔahyɛ+ no bewie du.25 “Bio nso, nsɛnkyerɛnne bɛba owia+ ne ɔsram ne nsoromma so, na amanaman ho ayeraw wɔn asase so a wɔrenhu nea wɔnyɛ esiane ɛpo+ a ɛrehuru na ɛrebu fa so+ nti,26 na ehu+ ne nneɛma a ɛreba asase so+ no bɛma nnipa atotɔ piti; efisɛ wɔbɛwosow ɔsoro ahoɔden.+27 Na afei wobehu sɛ onipa Ba+ no nam omununkum mu de tumi ne anuonyam kɛse reba.+28 Na sɛ nneɛma yi fi ase sɛ ɛresisi a, monsɔre nnyina na momma mo ti so, efisɛ mo gye rebɛn.”29 Enti, ɔmaa wɔn mfatoho bi sɛ: “Monhwɛ borɔdɔma dua ne nnua a aka nyinaa:+30 Sɛ enya fefɛw na mohwɛ a, muhu sɛ ahohuru bere abɛn.+31 Saa ara na mo nso sɛ muhu sɛ saa nneɛma yi resisi a, munhu sɛ Onyankopɔn ahenni no abɛn.+32 Nokwarem mise mo sɛ saa awo ntoatoaso yi rentwam da kosi sɛ nneɛma nyinaa bɛba mu.+33 Ɔsoro ne asase betwam,+ nanso me nsɛm rentwam da.+34 “Na monhwɛ mo ho so yiye na adidi mmoroso ne asanom ntraso+ ne asetena mu dadwen+ anhyɛ mo koma so da, na da no ammɛto mo mpofirim+35 te sɛ afiri.+ Efisɛ ɛbɛba wɔn a wɔtete asase so baabiara no nyinaa so.+36 Enti, monkɔ so nwɛn,+ na monsrɛ+ bere nyinaa na moatumi aguan nneɛma a etwa sɛ esisi yi nyinaa, na moatumi agyina onipa Ba no anim.”+37 Enti sɛ edu anɔpa a, ɔkyerɛkyerɛ asɔrefie hɔ,+ na edu anadwo a, opue kɔtena bepɔw a wɔfrɛ no Ngo Bepɔw no so.+38 Na nkurɔfo+ no nyinaa ba ne nkyɛn wɔ asɔrefie hɔ anɔpahema betie no.

robotstxt: allowed

filter: keep


text:
BIBLE MMUAE MA YEHOWA ADANSEFO GYIDI NE NNEYEE
Enti nnipakuw kɛse a ɛwɔ adiyisɛm no wɔ asase so bere a Harmagedon bɛpae agu?
ENTI NNIPAKUW KԐSE A ԐWƆ ADIYISԐM NO WƆ ASASE SO BERE A HARMAGEDON BԐPAE AGU?
Adiyisɛm 7:9, 15: …“hwɛ! Nnipakuw kɛse a onipa biara antumi ankan wɔn a wofi amanaman ne mmusuakuw ne nkurɔfokuw ne kasa horow mu gyinagyina Ahengua no anim ne Oguammaa no anim. Na eyi nti na wogyina, Onyankopɔn ahengua no anim na wɔresom no anɔpa ne anadwo wɔ N’asɔrefie hɔ…”-Wiase Foforo Nkyerɛase.
Bɛyɛ mfe pii atwam Yehowa Adansefo akyerɛkyerɛ sɛ wɔn mu nnipa dodow no benya owusɔre atra Paradise Asase so afebɔɔ, afei nso nnipa 144000 a wɔapaw wɔn na wɔne Yesu Kristo bɛtraa adi hene wɔ Ɔsoro. Akyidifo akuw- abien yi na wɔfrɛ wɔn “Asase sofo” ne “Ɔsoro kɔfo”. Wɔsan frɛ Asase sofo no “Nguan foforo a ɛwɔ Yohane 10:16 ne “Kuw Kɛse” a ɛwɔ Adiyisɛm 7:9 ɛnna wɔfrɛ Ɔsoro kɔfo no “Nguankuw ketewa” a ɛwɔ Luka 12:32 ne “Nsrafo anaa Nkaefo” a ɛwɔ 2 Korintofo 1:21-22 ne Mpem Ɔha Aduanan Anan No”a ɛwɔ Adiyisɛm 7 ne 14. Nsɛmfua eyinom di akoten mpɛn pii wɔ Ɔwɛn Aban gyidi nhyehyɛe mu de si akuw abien yi so dua.Read more
Yehowa Adansefo bara mogya wɔtwe gu nipaduam
.:DƐN NTI NA YEHOWA ADANSEFO PO MOGYA WƆTWE GU NIPADUAM?-So Wɔbarae Nnuru Wɔde Si Nyarewa Kwan (Vaccination) ne Honam Akwaa Wɔsesa (Organ Transplant)?
“Mani gye Yehow a Adansefo Som ho, nanso meho pere me sɛ mehu nea enti a Yehowa Adansefo mpene mogya wɔtwe gu nipaduam so. Minim Bible nkyekyem a ɛka fa mogya ɛnsɛ sɛ yedi ho, nanso wobetumi akyerɛkyerɛ nea enti a mogya a wodi kyerɛ mogya wɔtwe gu nipaduam? Mate nso sɛ Yehowa Adansefo barae nnuru a wɔde si nyarewa kwan ne honam akwaa wɔsesa . Ɛyɛ Nokwarɛ?”
YƐ MMUAE:
Damfo Ɔdɔfo,
Wɔ asɛmmisa no yɛ nea ɛtɔ asom efisɛ abirabɔ kɛse wɔ sɛnea Yehowa Adansefo kyerɛkyerɛ Bible akenkan a ɛkasa tia mogya a wodi ne mogya a wɔtwe gu nipaduam ankasa ntam. Yudafo mapa no yɛɛ nnipa a wɔyɛ ahwɛyiye sɛ wobedi Kyerɛwnsɛm eyinom a ɛwɔ Mose mmara no mu so kyɛn Yehowa Adansefo no koraa. Nanso, woatwetwɛn wɔnan ase sɛ wɔbɛgye mogya, afei Kristofo asafo nyinaa ne Ɔsom akuw a wɔka sɛ wodi Bible nnyinasosɛm so no, Yehowa Adansefo Ɔsom no NKUTOO ne Ɔsom a ɔkyerɛ sɛ Bible nkyekyem eyinom (Genesis 9:3-4, Levitikus 17:10, Asomafo Nnwuma 15:28-29) kasa fa mogya a wodi denam nipaduam a wɔtwe gu, a ɛnyɛ mogya a wodi ankasa sɛ aduan.Read more
So Yehowa Adansefo Bible no, wiase foforo nkyerԐase no, yԐ nkyerԐase pa a?
O YEHOWA ADANSEFO BIBLE NO, WIASE FOFORO NKYERԐASE NO, YԐ NKYERԐASE PA A?
Ɔwɛn Aban Bible ne Nhomawa Asafo no yɛ nea wonim no sɛ ɔsom a ɔpo Yesu Kristo Nyameyɛ. Ne saa nti, bere a wotintimii wɔn ankasa Bible Nkyerɛase no (Wiase Foforo Nkyerɛase) wɔyɛɛ nea wobetumi biara maa ɛbɛdaa adi sɛ kyerɛwnsɛm no mfoa adwene sɛ Yesu Kristo yɛ Onyankopɔn (Yehowa) so. Ama wɔayi adwene afi Yesu Kristo so sɛ ɔyɛ Onyankopɔn no, wɔde edin Yehowa (efi Hebri nkyerɛwde YHWH a egyina hɔ ma Onyankopɔn din) hyɛe “Theos”-Onyankopɔn (God) ananmu, ɛnna wɔde Yehowa (Jehovah) hyɛe “Kuriou” Awurade (Lord) ananmu wɔ Kristofo Hela Kyerɛwnsɛm (Apam Foforo) nkyekyem ahorow bebree mu. Enti, wɔmaa nsonsonoe bɛdaa Yehowa Nyankopɔn ne Yesu Kristo ntam a Kyerɛwnsɛm no mfoa so. Wɔasan akyinkyim nkyekyem ahorow a ɛfoa Yesu Kristo Nyameyɛ no so, sɛnea ɛbɛyɛ a wɔn gyidi a ɛkasa tia Nyankopɔn Baasakoro anya nkɔso. Kyerɛwtohɔ a edidi so yi (Ɔsom Adwumakuw a ɔde mmoa ma wɔn a woafi Ɔwɛn Aban no mu na wɔrehyɛ asetena foforo ase ɛnna ɛhyehyɛe nsɛm yi) yɛ kyerɛwtohɔ a ɛyɛ Bible nkyekyem a ɛma Ɔwɛn Aban Asafo Nyankopɔn Baasakoro gyidi a ɔnye nni no da adi wɔ wɔn Wiase Foforo Nkyerɛase no mu. Yɛhyɛ akenkanfo nkuran sɛ wɔnyɛ nhwehwɛmu wɔ mfomso ahorow yi wɔ Hela ne Borɔfo Nkabom Bible anaasɛ Ɔwɛn Aban Asafo Kingdom Interlinear Hela Kyerɛwnsɛm Nkyerɛase mu.Read more
Wɔapa ɔwɛn aban gyidi ho ntama
--Onyankopɔn hann rehyerɛn wɔ Yehowa Adansefo gyidi so
Read more
Yesu ɔsɔree fii awufo mu wɔ honhom nipadua a aniwa ntumi nhu?
.: YESU ƆSƆREE FII AWUFO MU WƆ HONHOM NIPADUA A ANIWA NTUMI NHU?-Yeahu Ɔwɛn Aban Adwene a ɔwɔ Wɔ Owusɔre Ho -
OWUSƆRE NO HO AKYINNYEGYE - TETEFO ADWENEKYERԐ
ADWENE A ԐBƆ SԐ NIPADUAM WUSƆRE GU.
ADWENE ԐBƆ GU #1: YESU NIPADUA-AFƆREBƆ A ԐTWA TO.
ADWENE A ԐBƆ GU #2: ADAM A ODI AWIEI NO HONHOM NKWA MAFO:
ADWENE A ԐBƆ GU #3. ƆTRAA NKWA MU WƆ HONHOM MU
ADWENE A ԐBƆ GU #4: HONHOM NE MOGYA NTUMI NNYA ƆSORO
ADWENE ԐBƆ GU #5: WOANHU YESU
ADWENE A ԐBƆ GU #6: ANWONWADE A ƆYԐE
OWUSƆRE ANAASԐ AWO FOFORO?
SO MIKAEL ƆNE YESU A ONYANEE NO?
SO KRISTOFO NYINAA BENYA OWUSƆRE NIPADUA?
Nokwasԑm A Ɔwԑn Aban Asafo (Watchtower Society) Mpԑ SԑWohu
NOKWASԐM A ƆWԐN ABAN ASAFO (WATCHTOWER SOCIETY) MPԐ SԐ WOHU
Wᴐ afe apem ahankron ne aduɔkron ason (1997), na wɔwɔ Yehowa Adansefo a wɔka asԑmpa no bԑboro ɔpepem anum (5,000,000) de nnɔnhwerew bԑyԑ ɔpepepem biako (1,000,000,000) afe biara de ka asԑmpa no wɔ wiase nyinaa denneennen de boa Ɔwԑn Aban Ahyehyԑde (Watchtower Organisation). Yehowa adansefo de nnamyԑ reka asԑmpa no wᴐ aman bԑboro ahanu ne aduasa (230), na wɔyԑ ɔsom a ԑrenya nkɔanim mtԑmtԑm wɔ kan USSR.
Anohyeto ahorow yi ne nnesoa a wɔde to Yehowa adansefo so no ma wɔtwe wɔnho fi nnipa ne abusua nkae ho, enti Ɔwԑn Aban Ahyehyԑde bԑyԑ wɔn biribiara wɔ wɔn asetram. Sԑ Yehowa adanseni bi bu wɔn akwankyerԑ anaa Bible mmara so a wɔpam no fi Ɔwԑn Aban Ahyehyԑde no mu. Eyi nti obiara, sԑ abusuani, anuanom ne adɔfo nyinaa ne no nkasa, wᴐn ne no ndidi na mpo wɔakyia saa nnipa.3. Wɔ nnipa bebree fam no eyi yԑ tebea ne osuahu a ԑyԑ yaw kyԑn biribiara ma mpo ԑmma wɔte nka sԑ wɔabrabɔ nni mfaso bio. Esiane saa mmara ne nhyԑ a Ɔwԑn Aban Ahyehyԑde no de to Yehowa adansefo so no ma Ɔwԑn Aban Ahyehyԑde nya Yehowa adansefo honam ne honhom fam asetra kwan so tumi, eyi nti ԑho hia kԑsԑ sԑ obi bԑyԑ nhwԑhwԑmu torodoo wɔ nea Ɔwԑn Aban Asafo no kyerԑkyerԑ ne nabakɔsԑm ansa na ɔde ne ho ato so.Read more
Yehowa Adansefo - abakᴐsԑm ne gyidi
HENANOM NE YEHOWA ADANSEFO? -Wᴐn Abakᴐsԑm, Gyidi Ne Amanne
1. ϽWԐN ABAN AHYEHYԐDE NO ABAKϽSԐM:
- Karles Taze Russell (Nea ᴐde Ͻwԑn Aban Ahyehyԑde baae) wᴐwoo no wᴐ afe 1852.
- Wᴐ afe 1870 no Russell suae Sekond Adventists nkyerԑkyerԑ ne amanne ahorow fii nnipa atitiriw, te sԑ George Storrs, Yonah Wendell, George Stetson ne Nelson Barbour.
- Afe 1879: Russell hyԑe ase tintimii Zion Ͻwԑn Aban ԑbᴐ Yesu Kristo mae ho daruwu (Eyi dii Ͻwԑn Aban Ahyehyԑde no anim)
- Afe 1881: Wᴐde Zion Ͻwԑn Aban kᴐkaa mmara kwan so Ahyehyԑde ahorow ho ma wogyee toom, na ԑno bԑyԑԑ Ͻwԑn Aban Bible ne Nhomawa Asafo wᴐ Pennsylvania (Watchtower Bible and Tract Society of Pennsylvania)
- Afe 1909: Woyii Ͻwԑn Aban Ahyehyԑde ahenkrow Ti (Headquaters) no kᴐe Brooklyn, New York Watch Tower Bible and Tract Society.
- Afe 1916: Owura Karles Taze Russell wui.
- Afe 1917-1942 wonyae Ͻwԑn Aban Ahyehyԑde Panyin a ᴐda ano (President) a ԑto so abien, ᴐtemmufo Yosef F Rutherford.
- Wᴐ afe 1931: Wᴐpawee abodin ‘Yehowa Adansefo’.
- Afe 1942-1977 Wonyae Ͻwԑn Aban panyin a ᴐda ano a ԑto so abiԑsa a ne din de Nathan H Knorr.
- Afe 1978-1992: Wopawee Ͻwԑn Aban Panyin a ᴐto so anan, a ᴐne Frederick W. Franz.
- Afe 1992-2000 Woyii Ͻwԑn Aban so panyin a ᴐto so anum, a ᴐne Milton George Henschel.
- Afe 2000: Wᴐyԑԑ nsakrae wᴐ Ͻwԑn Aban Ahyehyԑde nhyehyԑemu:
Read more
This post is also available in: Spanish Portuguese Czech Italian Russian Borɔfo


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yohane 5:1-47
5 Eyi akyi no, Yudafo afahyɛ+ bi dui, na Yesu kɔɔ Yerusalem.2 Ɔtare bi wɔ Yerusalem nguanten ponkɛse+ no ho a wɔfrɛ no Hebri mu sɛ Betesda a ɛwɔ abrannaa anum.3 Ɛha na na ayarefo, anifuraefo, mpakye ne wɔn a wɔn fa awuwu pii deda.4 ——5 Ná ɔbarima bi wɔ hɔ a wayare mfe aduasa awotwe.6 Bere a Yesu huu ɔbarima yi sɛ ɔda hɔ, na onim sɛ wayare bere tenten no,+ obisaa no sɛ: “Wopɛ sɛ wo ho yɛ wo den anaa?”+7 Ɔyarefo no buaa no sɛ: “Owura, minni obiara a sɛ nsu no fono a ɔde me bɛkɔ akɔto ɔtare no mu; na sɛ mereba a, na obi adi m’anim akɔtɔ mu.”8 Yesu ka kyerɛɛ no sɛ: “Sɔre fa wo kɛtɛ na nantew.”+9 Ɛhɔ ara na ɔbarima no ho yɛɛ no den, na ɔfaa ne kɛtɛ fii ase nantewee.Ná saa da no yɛ homeda.+10 Enti Yudafo no ka kyerɛɛ ɔbarima a wɔasa no yare no sɛ: “Ɛyɛ Homeda, na mmara mma kwan+ sɛ wobɛsoa kɛtɛ no.”11 Ɛnna obuaa wɔn sɛ: “Nea ɔsaa me yare no ara na ɔka kyerɛɛ me sɛ, ‘Fa wo kɛtɛ na nantew.’”12 Wobisaa no sɛ: “Onipa bɛn na ɔka kyerɛɛ wo sɛ, ‘Fa wo kɛtɛ na nantew’ no?”13 Nanso na ɔbarima a wɔasa no yare no nnim onipa ko, efisɛ na Yesu atwe ne ho afi hɔ kɔ esiane nnipakuw a wɔwɔ hɔ no nti.14 Eyinom akyi no, Yesu huu no wɔ asɔrefie hɔ, na ɔka kyerɛɛ no sɛ: “Hwɛ, wo ho ayɛ wo den. Nyɛ bɔne bio na biribi a ɛsen eyi anyɛ wo.”15 Ɔbarima no fii hɔ kɔe, na ɔkɔka kyerɛɛ Yudafo no sɛ Yesu na ɔmaa ne ho yɛɛ no den.16 Asɛm yi maa Yudafo no fii ase taa+ Yesu, efisɛ ɔyɛɛ eyinom Homeda.17 Na obuaa wɔn sɛ: “M’Agya ayɛ adwuma abesi sesɛɛ, na me nso mekɔ so yɛ adwuma.”+18 Eyi koraa na ɛmaa Yudafo no hwehwɛe sɛ wobekum no,+ efisɛ ɛnyɛ Homeda nko na na ɔrebu so, na mmom ɔfrɛɛ Onyankopɔn sɛ n’Agya ankasa,+ yɛɛ ne ho sɛ ɔne Onyankopɔn yɛ pɛ.+19 Enti Yesu toaa so maa wɔn mmuae sɛ: “Nokware, nokware, mise mo sɛ, Ɔba no ankasa ntumi mmɔ ne tirim nyɛ hwee, gye nea ohu sɛ Agya no yɛ.+ Na biribiara a Ɔno yɛ no, ɛno ara na Ɔba no nso yɛ.20 Agya no pɛ Ɔba+ no asɛm na ɔkyerɛ no nneɛma a ɔno ankasa yɛ nyinaa, na ɔbɛkyerɛ no nnwuma akɛse asen eyinom na ayɛ mo nwonwa.+21 Na sɛnea Agya no nyan awufo na ɔma wɔn nkwa no,+ saa ara na Ɔba no nso ma wɔn a ɔpɛ ba nkwa mu.+22 Na Agya no mmu obiara atɛn, na mmom ɔde atemmu nyinaa ahyɛ Ɔba no nsa,+23 na ama obiara adi Ɔba no ni+ sɛnea wodi Agya no ni no. Nea onni Ɔba no ni no, nni Agya a ɔsomaa no no ni.+24 Nokware, nokware, mise mo sɛ, nea otie m’asɛm na ogye nea ɔsomaa me no di no wɔ daa nkwa,+ na ɔmma atemmu mu, na mmom wafi owu mu aba nkwa mu.+25 “Nokware, nokware, mise mo sɛ, dɔn no reba, na adu, sɛ awufo+ bɛte Onyankopɔn Ba no nne,+ na wɔn a wɔayɛ asõ atie no benya nkwa.+26 Na sɛnea Agya no wɔ nkwa wɔ n’ankasa mu no,+ saa ara na ɔde ama Ɔba no sɛ ɔno nso nnya nkwa wɔ n’ankasa mu.+27 Na Wama no tumi sɛ ommu atɛn,+ efisɛ ɔyɛ onipa Ba.+28 Mommma eyi nnyɛ mo nwonwa, efisɛ dɔn no reba a wɔn a wɔwɔ nkae ada+ mu nyinaa bɛte ne nne29 na wɔafi adi; wɔn a wɔyɛɛ papa no bɛkɔ nkwa sɔre mu,+ na wɔn a wɔyɛɛ akyide no akɔ atemmu sɔre mu.+30 Mintumi mmɔ me tirim nyɛ hwee; nea mete no ara na migyina so bu atɛn; na atɛn a mibu no teɛ,+ efisɛ menhwehwɛ nea m’ankasa mepɛ, na mmom nea ɔsomaa me no apɛde.+31 “Sɛ me nkutoo midi me ho adanse+ a, m’adanse no nyɛ nokware.+32 Obi foforo wɔ hɔ a odi me ho adanse, na minim sɛ adanse a odi+ wɔ me ho no yɛ nokware.33 Moasoma nnipa akɔ Yohane hɔ, na wadi nokware no ho adanse.+34 Nanso minnye adanse mfi nnipa hɔ, na meka eyinom na moanya nkwa.+35 Ná ɔyɛ kanea a ɛdɛw na ɛhyerɛn, na mo de, na mopɛ sɛ mo ani gye kɛse wɔ ne hann mu+ bere kakra.36 Nanso, mewɔ adanse a ɛsen Yohane de no, efisɛ nnwuma a m’Agya de ahyɛ me nsa sɛ menyɛ no, nnwuma no ara a mereyɛ+ no di me ho adanse sɛ Agya no na ɔsomaa me.37 Bio nso, Agya a ɔsomaa me no ara adi me ho adanse.+ Mo de, montee ne nne da na munhuu ne nipaban nso;+38 na n’asɛm nni mo mu, efisɛ nea ɔsomaa no no ankasa mpo, munnye no nni.39 “Mohwehwɛ Kyerɛwnsɛm no mu,+ efisɛ mususuw sɛ ɛno na ɛbɛma moanya nkwa; na ɛno ara nso na edi me ho adanse.+40 Nanso, mompɛ sɛ moba me nkyɛn benya nkwa.+41 Minnye anuonyam mfi nnipa hɔ,+42 na minim yiye sɛ munni Onyankopɔn dɔ wɔ mo mu.+43 M’Agya din mu na mebae,+ nanso munnye me; sɛ obi foforo ba ɔno ankasa din mu a, ɔno de, mubegye no.44 Mobɛyɛ dɛn na moagye adi bere a mugye anuonyam+ fi mo ho mo ho nkyɛn na munnye anuonyam a efi Onyankopɔn koro no nkyɛn no?+45 Munnsusuw sɛ mɛbɔ mo sobo akyerɛ Agya no; obiako pɛ na ɔbɔ mo sobo, Mose,+ nea mode mo ani ato no so no.46 Nokwarem, sɛ mugye Mose di a, anka mubegye me adi, efisɛ ɔkyerɛw me ho asɛm.+47 Na sɛ munnye nsɛm a ɔkyerɛwee no nni a,+ ɛbɛyɛ dɛn na mubegye me nsɛm adi?”


text:
ADESUA 11
Ɔkwan Bɛn so na Yenya Bible Nnyinasosɛm so Mfaso?
1. Dɛn nti na yehia akwankyerɛ?
Yɛn Bɔfo no nim nyansa sen yɛn. Esiane sɛ ɔyɛ Agya a ɔwɔ ɔdɔ nti, odwen yɛn ho. Afei nso, wammɔ yɛn sɛ yɛntwe yɛn ho mfi ne ho na yɛnyɛ nea yɛpɛ. (Yeremia 10:23) Enti sɛnea abofra kumaa hia n’awofo akwankyerɛ no, saa ara na yɛn nyinaa hia Onyankopɔn akwankyerɛ. (Yesaia 48:17, 18) Bible nnyinasosɛm ma yenya akwankyerɛ, na ɛyɛ akyɛde a efi Onyankopɔn hɔ.—Kenkan 2 Timoteo 3:16.
Yehowa mmara ne ne nnyinasosɛm kyerɛ yɛn ɔkwan a eye sen biara a ɛsɛ sɛ yɛfa so bɔ yɛn bra nnɛ, na ɛma yehu nea yɛyɛ a ɛbɛma yɛanya nhyira a enni awiei daakye. Esiane sɛ Onyankopɔn na ɔbɔɔ yɛn nti, ɛfata sɛ yegye n’akwankyerɛ tom na yɛkyerɛ ho anisɔ.—Kenkan Dwom 19:7, 11; Adiyisɛm 4:11.
2. Dɛn ne Bible nnyinasosɛm?
Bible nnyinasosɛm yɛ nokwasɛm ahorow a ɛnsesa. Nanso, mmara de, wotumi hyɛ fa nneɛma pɔtee bi ho. (Deuteronomium 22:8) Ɛsɛ sɛ yɛde adwempa di dwuma na ama yɛahu ɔkwan a yɛbɛfa so de nnyinasosɛm bi adi tebea pɔtee bi ho dwuma. (Mmebusɛm 2:10-12) Sɛ nhwɛso no, Bible ma yehu sɛ nkwa yɛ akyɛde a efi Onyankopɔn hɔ. Saa nnyinasosɛm titiriw yi betumi aboa yɛn wɔ adwumam, ofie, ne bere a yɛretu kwan. Ɛboa yɛn ma yɛyɛ ahwɛyiye.—Kenkan Asomafo Nnwuma 17:28.
3. Nnyinasosɛm abien bɛn na ɛho hia paa?
Yesu kaa nnyinasosɛm abien a ɛho hia paa ho asɛm. Nea edi kan no ma yehu nea enti paa a nnipa te ase; ɛne sɛ yebehu Onyankopɔn, yɛbɛdɔ no, na yɛasom no nokware mu. Ɛsɛ sɛ yesusuw nnyinasosɛm a edi kan yi ho wɔ gyinae biara a yesi mu. (Mmebusɛm 3:6) Onyankopɔn fa wɔn a wɔde nnyinasosɛm yi bɔ wɔn bra no nnamfo, wɔn ani gye ankasa, na wobenya daa nkwa.—Kenkan Mateo 22:36-38.
Nnyinasosɛm a ɛto so abien no betumi aboa yɛn ma yɛne afoforo atena asomdwoe mu. (1 Korintofo 13:4-7) Ɛno a yɛde bedi dwuma no hwehwɛ sɛ yesuasua sɛnea Onyankopɔn ne afoforo di no.—Kenkan Mateo 7:12; 22:39, 40.
4. Ɔkwan bɛn so na yenya Bible nnyinasosɛm so mfaso?
Bible nnyinasosɛm boa mmusua ma wohu sɛnea wɔbɛbom atena wɔ ɔdɔ mu. (Kolosefo 3:12-14) Nnyinasosɛm foforo wɔ Onyankopɔn Asɛm no mu a ɛbɔ mmusua ho ban, ɛne sɛ ɛsɛ sɛ aware yɛ ade a ɛtena hɔ daa.—Kenkan Genesis 2:24.
Sɛ yɛde Bible nnyinasosɛm bɔ yɛn bra a, ebetumi abɔ yɛn ho ban wɔ honam fam na ama yɛn koma atɔ yɛn yam. Sɛ nhwɛso no, adwumawuranom ani taa gye adwumayɛfo a Bible nnyinasosɛm a wɔde bɔ wɔn bra nti wodi nokware na wɔyɛ adwumaden no ho. (Mmebusɛm 10:4, 26; Hebrifo 13:18) Onyankopɔn Asɛm no san kyerɛkyerɛ yɛn sɛ ɛsɛ sɛ yɛma yɛn ani sɔ nneɛma a yehia ankasa ne yɛne Onyankopɔn adamfofa mmom sen honam fam nneɛma.—Kenkan Mateo 6:24, 25, 33; 1 Timoteo 6:8-10.
Sɛ yɛde Bible nnyinasosɛm bɔ yɛn bra a, ebetumi abɔ yɛn ho ban ma yɛanya apɔwmuden. (Mmebusɛm 14:30; 22:24, 25) Sɛ nhwɛso no, Onyankopɔn mmara a ɛkasa tia asabow a yedi so no bɔ yɛn ho ban fi owuyare ne akwanhyia ahorow ho. (Mmebusɛm 23:20) Yehowa nkasa ntia asanom, nanso ɔmpɛ sɛ yɛnom tra so. (Dwom 104:15; 1 Korintofo 6:10) Onyankopɔn nnyinasosɛm boa yɛn ma yɛhwɛ yɛn nneyɛe ne yɛn nsusuwii yiye. (Dwom 119:97-100) Nanso, ɛnyɛ mfaso a nokware Kristofo benya nkutoo nti na wɔde Onyankopɔn gyinapɛn bɔ wɔn bra. Wɔyɛ saa de hyɛ Yehowa anuonyam.—Kenkan Mateo 5:14-16.
SUA PII
Dɛn na Bible Kyerɛkyerɛ Ankasa?
W’abrabɔ a Wobɛma Asɔ Onyankopɔn Ani
Dɛn na Bible Kyerɛkyerɛ Ankasa?
Onyankopɔn Adwene a Yebenya Wɔ Nkwa Ho
YƐN HO NSƐM
Ma Obi ne Wo Mmesua Bible
Sua Bible bere ne baabi a eye ma wo; wuntua hwee.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Asomafo Nnwuma 16:1-40
16 Enti okoduu Derbe ne Listra.+ Na hwɛ! osuani bi wɔ hɔ a ne din de Timoteo+ a ɔyɛ Yudani bea gyidini bi ba, na ne papa yɛ Helani,2 na anuanom a wɔwɔ Listra ne Ikoniom no kaa ne ho asɛm pa.3 Paulo pɛe sɛ ɔne saa ɔbarima yi kɔ, na esiane Yudafo a wɔwɔ hɔ no nti, ɔfaa no twaa no twetia,+ efisɛ na wɔn nyinaa nim sɛ ne papa yɛ Helani.4 Afei bere a wɔnam nkurow no so no, wɔde mmara a asomafo no ne mpanyimfo a wɔwɔ Yerusalem asi ho gyinae no maa wɔn sɛ wonni so.+5 Enti asafo ahorow no kɔɔ so yɛɛ den gyidi mu+ na wɔn dodow kɔɔ anim daa.6 Afei, wɔkɔfaa Frigia ne Galatia+ asase so, efisɛ honhom kronkron no baraa wɔn sɛ wɔnnka asɛm no wɔ Asia mantam mu.7 Na bere a woduu Misia no, wɔbɔɔ mmɔden sɛ wɔbɛkɔ Bitinia,+ nanso Yesu honhom no amma wɔn kwan.8 Enti wotwaam wɔ Misia kɔɔ Troa.+9 Na eduu anadwo no, Paulo nyaa anisoadehu+ bi: na ɔbarima bi a ofi Makedonia gyina hɔ resrɛ no sɛ: “Twa bra Makedonia bɛboa yɛn.”10 Na onyaa anisoadehu no ara pɛ no, yesiim sɛ yɛrekɔ Makedonia,+ efisɛ yehui sɛ Onyankopɔn na afrɛ yɛn sɛ yɛnkɔka asɛmpa no nkyerɛ wɔn.11 Enti yɛfaa nsu so fii Troa baa Samotrake tẽẽ, na ade kyee no, yɛkɔɔ Neapoli,12 na yefii hɔ no yɛkɔɔ Filipi+ a ɛyɛ atubrafo kurow titiriw wɔ Makedonia mantam no mu.+ Yedii nna kakra wɔ saa kurow yi mu.13 Na homeda dui no, yepue faa kurow no pon ano kɔɔ asubɔnten bi ho, faako a na yesusuw sɛ yebenya baabi a wɔbɔ mpae; na yɛtenaa ase kasa kyerɛɛ mmea a na wɔahyiam wɔ hɔ no.14 Ɔbea bi a wɔfrɛ no Lidia a ɔtɔn ntama kɔkɔɔ a ofi Tiatira+ na ɔsom Onyankopɔn no tiei, na Yehowa buee ne koma mu+ fann ma ɔyɛɛ asõ maa nsɛm a Paulo kae no.15 Afei bere a wɔbɔɔ ɔne ne fiefo asu+ no, ɔde nkotɔsrɛ kae sɛ: “Sɛ moabu me sɛ ɔnokwafo ama Yehowa a, mommɛtena me fie.”+ Na ɔyɛe ara ma yɛkɔɔ hɔ.+16 Na ɛbae sɛ yɛrekɔ baabi a wɔbɔ mpae no, abaawa bi a ɔwɔ akɔm honhom+ ne yɛn hyiae. Ná ɔka daakye nsɛm ma ne wuranom nya mfaso+ pii.17 Abeawa yi dii yɛne Paulo akyi teɛteɛɛm+ sɛ: “Nnipa yi yɛ Ɔsorosoro Nyankopɔn no nkoa a wɔreka nkwagye kwan no ho asɛm akyerɛ mo.”18 Ɔyɛɛ saa nna pii. Afei ɛyɛɛ Paulo ahometew+ na ɔdan ne ho ka kyerɛɛ honhom no sɛ: “Mehyɛ wo Yesu Kristo din mu sɛ fi ne mu fi.”+ Na ofii ne mu dɔn no ara.+19 Afei bere a ne wuranom hui sɛ nea wɔn ani da so a ɛbɛma wɔn mfaso no afi wɔn nsa+ no, wosusoo Paulo ne Silas mu twee wɔn kɔɔ gua so kɔmaa atumfoɔ no,+20 na wɔde wɔn kɔmaa ɔman mpanyimfo no kae sɛ: “Nnipa yi yɛ Yudafo a wɔrehaw+ yɛn kurow yi paa,21 na wɔkyerɛkyerɛ amanne+ ahorow bi a mmara mma yɛn a yɛyɛ Romafo no kwan sɛ yedi akyi anaa yɛyɛ.”22 Na nnipakuw no nyinaa sɔre kɔɔ wɔn so; na bere a ɔman no mu mpanyimfo no sunsuan wɔn ntade nguguso mu no, wɔhyɛe sɛ wɔmmɔ wɔn mmaa.+23 Wɔbɔɔ wɔn mmaa pii+ wiei no, wɔde wɔn koguu afiase hyɛɛ afiasehwɛfo no sɛ ɔnhwɛ wɔn so yiye.+24 Esiane sɛ wɔhyɛɛ no saa nti, ɔde wɔn koguu afiase a ɛhyɛ mfinimfini paa+ no mu kyekyeree wɔn anan bɔɔ dua mu.+25 Na bɛyɛ ɔdasum+ no, Paulo ne Silas bɔɔ mpae too dwom yii Onyankopɔn ayɛ;+ na nneduafo no tee wɔn nka.26 Mpofirim ara asasewosow kɛse bi sii ma afiase no nnyinaso wosowee. Afei apon no nyinaa buebuei amonom hɔ ara, na wɔn nyinaa nkɔnsɔnkɔnsɔn no sansanee.+27 Bere a afiasehwɛfo no sɔre fii nna mu a ohui sɛ afiase apon no abuebue no, ɔtwee ne nkrante sɛ anka ɔrebekum ne ho,+ efisɛ na osusuw sɛ nneduafo no aguan.+28 Na Paulo de nne kɛse teɛɛm sɛ: “Nyɛ wo ho bɔne biara+ na yɛn nyinaa wɔ ha!”29 Ɛnna okogyee kanea de mmirika bɔ wuraa hɔ, na ɔde ahopopo hwee+ Paulo ne Silas anim.30 Na ɔde wɔn baa abɔnten kae sɛ: “Me wuranom, menyɛ dɛn+ na manya nkwa?”31 Wɔkae sɛ: “Gye Awurade Yesu di na wobegye wo nkwa,+ wo ne wo fiefo.”+32 Na wɔkaa Yehowa asɛm kyerɛɛ ɔne wɔn a wɔwɔ ne fie nyinaa.+33 Na ɔde wɔn kɔe anadwo no ara kɔhohoroo wɔn akuru anim; na wɔbɔɔ ɔne ne ho nnipa nyinaa asu+ ntɛm ara.34 Na ɔde wɔn baa ne fie bɛtow wɔn pon, na ɔne ne fiefo nyinaa dii ahurusi kɛse sɛ afei wabegye Onyankopɔn adi.35 Bere a ade kyee no, ɔman mpanyimfo+ no somaa awɛmfo kɔkae sɛ: “Gyaa nnipa no ma wɔnkɔ.”36 Ɛnna afiasehwɛfo no kaa nea wɔbɛkae no kyerɛɛ Paulo sɛ: “Mpanyimfo no asoma nnipa aba sɛ minnyaa mo. Enti afei mommɛsen nkɔ asomdwoe mu.”37 Nanso Paulo ka kyerɛɛ wɔn sɛ: “Wɔhwee yɛn baguam bere a yenni fɔ, nnipa a yɛyɛ Romafo,+ na wɔde yɛn guu afiase; na afei de wɔreyi yɛn kodɛɛ? Dabi! mmom wɔn ankasa mmra mmeyi yɛn.”38 Enti awɛmfo no kɔkaa nsɛm yi kyerɛɛ mpanyimfo no. Bere a wɔtee sɛ wɔyɛ Romafo no, wɔbɔɔ hu.+39 Enti wɔbɛpaa wɔn kyɛw, na woyii wɔn no, wɔsrɛɛ wɔn sɛ womfi kurow no mu nkɔ.40 Na wofii afiase hɔ kɔɔ Lidia fie, na wohuu anuanom no, wɔhyɛɛ wɔn nkuran+ na wɔkɔe.


text:
YudaNkwa Asem (NA-TWI)
1 Yesu Kristo somfo Yuda a ɔyɛ Yakobo ne nua na ɔkyerɛw krataa yi. De kɔmaa wɔn a Onyankopɔn afrɛ wɔn na wɔte Agya Onyankopɔn dɔ ne Yesu Kristo banbɔ mu.
2 Mmɔborɔhunu ne ɔdɔ a ɛdɔɔso nka mo.
Atoro adiyifo
3 Me nnamfonom, na merebɔ mmɔden akyerɛw mo afa nkwagye a yɛn nyinaa te mu no ho. Nanso ɛsɛ sɛ mekyerɛw mo wɔ asɛm foforo ho na moyere mo ho gyina nokware a Onyankopɔn de ama ne nkurɔfo afebɔɔ a ɛnsɛ sɛ wɔsesa mu nna nyinaa no akyi pintinn. 4 Nnipa bi awiawia wɔn ho abɛfra yɛn mu, a wɔkyea asɛm a ɛfa yɛn Nyankopɔn adom no ho, yi wɔn ho ano wɔ wɔn bɔne ho, nam so po Yesu Kristo a ɔno nko ara na ɔyɛ Wura ne yɛn Awurade no. Kyerɛwsɛm no aka wɔn afobu a aba wɔn so no ho asɛm dedaw.
5 Ɛwom sɛ munim eyinom dedaw, nanso mepɛ sɛ mekae mo adwene wɔ ogye a Awurade gyee Israelfo fii Misraim asase so na akyiri yi, ɔsɛee wɔn a na wonnye asɛm no nni no ho. 6 Monkae abɔfo a na wɔtra wɔn tumi na wogyaw wɔn atenae no. Woguu wɔn nkɔnsɔnkɔnsɔn wɔ sum kabii mu a Onyankopɔn de wɔn asie retwɛn da kɛse no na wabu wɔn atɛn. 7 Monkae Sodom ne Gomora ne nkurow a na atwa wɔn ho ahyia no sɛ, na emu nnipa no yɛ aguamanfo, na wɔde wɔn agu ogya a ennum da no mu, de retwe wɔn aso de abɔ obiara kɔkɔ.
8 Saa nnipa no nam saa kwan koro no ara so soso dae ma wɔyɛ bɔne tia wɔn nipadua. Wɔtew Onyankopɔn tumi atua, na wɔayaw anuonyamfo a wɔwɔ soro no. 9 Ɔbɔfo panyin Mikael mpo nyɛɛ saa da. Bere a Mikael ne ɔbonsam repere Mose amu so a akasakasa sii wɔn ntam no mpo, wantew ɔbonsam atua, na mmom asɛm a ɔkae ara ne sɛ, “Awurade nka w’anim.” 10 Nanso saa nnipa yi tew nneɛma a wɔnte ase ho atua. Na nneɛma a wonim kwa sɛ nkekaboa no, saa nneɛma koro no ara na ɛsɛe wɔn.
11 Wonnue! Ɔkwan a Kain faa so no ara so na wɔnam. Sikanibere nti, wɔde wɔn ho ahyɛ mfomso a Bileam yɛe no bi ase. Wɔayɛ dɔm sɛnea Kora yɛɛ dɔm no nam so ma wɔasɛe wɔn sɛ ɔno.
12 Wɔte sɛ nkekae fi a ɛwɔ wo nua aduan a ɔne wo di mu a wɔmfɛre ho. Wɔn ani ku wɔn ara wɔn ho. Na wɔte sɛ omununkum a esi na mframa bɔ no nanso osu ntɔ. Wɔte sɛ nnua a ɛnsow aba asusow mu. Wɔte sɛ nnua a wɔatutu ne ntini ama awu koraa.
13 Wɔte sɛ ɛpo asorɔkye a ano yɛ den a, wɔn aniwude a wɔyɛ no huru sɛ ahuru. Wɔte sɛ okyin nsoromma, a Onyankopɔn de wɔn asie esum kabii mu afebɔɔ.
14 Henok, Adam aseni a ɔto no so asia na ɔhyɛɛ saa nnipa yi ho nkɔm teteete se, “Hwɛ, Awurade ne n’abɔfo Kronkron mpempem bɛba, 15 na wɔabebu mo nyinaa atɛn na wɔabu nnebɔneyɛfo nyinaa atɛn wɔ wɔn bɔne a wɔayɛ ne nsɛm a wɔaka atia Onyankopɔn no ho.” 16 Bere biara, saa nnipa yi nwiinwii na wɔde so nso to afoforo so. Wodi wɔn akɔnnɔ akyi. Wɔhoahoa wɔn ho na wotu afoforo aso sɛnea ɛbɛyɛ a wɔbɛba abedi wɔn akyi.
Kɔkɔbɔ
17 Me nnamfonom, monkae. Monkae nsɛm a tete no asomafo no ka faa Awurade Yesu Krsito ho. 18 Wɔkae se, “Sɛ awiei no du a, nnipa a wodi mo ho fɛw bɛba, wɔn a wodi wɔn akɔnnɔ akyi.” 19 Eyinom ne nnipa a wɔnam wɔn akɔnnɔ so de mpaepaemu ba no. Na wonni Honhom no wɔ wɔn mu.
20 Enti mo a moyɛ me nnamfonom, mitu mo fo sɛ, monkɔ so mmia mo gyidi mu. Mommɔ mpae wɔ Honhom Kronkron no tumi mu, 21 na montena Onyankopɔn dɔ mu bere a moretwɛn yɛn Awurade Yesu Krsito wɔ n’ahummɔbɔ mu ama wama mo nkwa a enni awiei no.
22 Munhu akyinnyegyefo mmɔbɔ. 23 Montwe wɔn mfi ogya mu nnye wɔn nkwa. Momfa suro nhu ebinom mmɔbɔ, na munkyi atade a bɔne nkekae akeka mu.
24 Na nea obetumi aso mo mu na moanhintiw, na ɔde mo asi n’anuonyam anim sɛ nnipa a wonni dɛm wɔ ahosan mu no, 25 Onyankopɔn koro a ɔnam yɛn Awurade Yesu Kristo so yɛ yɛn Agyenkwa no, ɔno na anuonyam ne kɛseyɛ ne ahoɔden ne tumi nka no mmere a atwam ne nnɛ ne daa nyinaa. Amen.


text:
Nsɛm Bi Mu Nkyerɛkyerɛmu
1 YEHOWA
Onyankopɔn din ne Yehowa, na ɛkyerɛ “Nea Ɔma Ɛyɛ Hɔ.” Yehowa ne ade nyinaa so Tumfoɔ Nyankopɔn, ɔno na ɔbɔɔ biribiara. Sɛ ɔka sɛ ɔbɛyɛ biribi a, ɔwɔ tumi a ɔde bɛyɛ.
Hebri kasa mu no, wɔde nkyerɛwde nnan na ɛkyerɛw Onyankopɔn din. Twi kasa mu no, wɔde YHWH na egyina hɔ ma edin no. Onyankopɔn din pue bɛyɛ 7,000 wɔ Hebri kasa a wɔde kyerɛw Bible no mu. Wokɔ wiase baabiara a, ɛsono sɛnea obiara bɔ edin Yehowa no wɔ ne kasa mu.
2 BIBLE NO FI “ONYANKOPƆN HONHOM MU”
Bible no fi Onyankopɔn hɔ, nanso ɔmaa nnipa na ɛkyerɛwee. Akɔyɛ sɛ adwumawura bi aka akyerɛ ne kyerɛwfo sɛ ɔnkyerɛw krataa bi mma no. Onyankopɔn de honhom kronkron na ɛboaa Bible akyerɛwfo ma wɔkyerɛw ne nsɛm. Onyankopɔn honhom no boaa wɔn wɔ akwan pii so; ɛtɔ da a, ɛma wonya anisoadehu, ɛtɔ da nso a, wɔso dae na wɔakyerɛw ato hɔ.
3 NNYINASOSƐM
Ɛyɛ Bible mu nsɛm a ɛma yehu nokwasɛm anaa aba a ɛwɔ asɛm bi mu. Nhwɛso bi ni: Sɛ Bible ka sɛ, “Mommma wɔnnnaadaa mo. Fekubɔne sɛe ɔbra pa” a, ɛyɛ nnyinasosɛm a ɛkyerɛ sɛ yɛne nipa pa bɔ a, yɛbɛyɛ nneɛma pa. Yɛne nipa bɔne nso bɔ a, yɛbɛyɛ nneɛma bɔne. (1 Korintofo 15:33) Bio nso, sɛ Bible ka sɛ, “Nea onipa gu no, ɛno ara na obetwa” a, ɛyɛ nnyinasosɛm a ɛkyerɛ sɛ, biribiara a yɛbɛyɛ no, papa oo, bɔne oo, yebenya so akatua.—Galatifo 6:7.
4 NKƆMHYƐ
Ɛyɛ asɛm a efi Onyankopɔn hɔ. Ebi ma yehu Onyankopɔn apɛde, ebi fa abrabɔ ho, ebi nso yɛ ahyɛde anaa atemmusɛm. Ebetumi nso ayɛ biribi a ebesi daakye. Nkɔmhyɛ pii wɔ Bible mu a abam dedaw.
5 MESIA NO HO NKƆMHYƐ AHOROW
Bible nkɔmhyɛ pii a ɛfa Mesia no ho no baa mu wɔ Yesu so. Hwɛ adaka a wɔato din “ Mesia No Ho Nkɔmhyɛ Ahorow.”
▸ Ti 2, nky. 17, ase hɔ asɛm.
6 NEA ENTI A YEHOWA BƆƆ ASASE
Yehowa bɔɔ asase sɛ ɛnyɛ Paradise na nnipa a wɔdɔ no ntena so. N’atirimpɔw no nsesae. Ɛrenkyɛ koraa, Onyankopɔn beyi nnebɔneyɛfo afi hɔ, na wama ne nkurɔfo daa nkwa.
7 SATAN ƆBONSAM
Satan yɛ ɔbɔfo bɔne; ɔno na odii kan tew Onyankopɔn so atua. Ne din Satan no kyerɛ “Ɔsɔretiafo,” efisɛ ɔko tia Yehowa. Wɔsan frɛ no Ɔbonsam; ɛno nso kyerɛ “Otwirifo” anaa ɔnototofo. Onyaa din yi efisɛ ɔka atosɛm fa Onyankopɔn ho, na ɔdaadaa nkurɔfo.
8 ABƆFO
Yehowa bɔɔ abɔfo no bere tenten koraa ansa na ɔrebɔ asase. Ɔbɔɔ abɔfo sɛ wɔntena soro. Abɔfo no boro ɔpempem ɔha. (Daniel 7:10) Wɔwɔ din na ɛsono sɛnea wɔn mu biara te. Abɔfo anokwafo brɛ wɔn ho ase enti wɔmpɛ sɛ nnipa som wɔn. Wɔwɔ dibea ahorow, na obiara wɔ adwuma a ɔyɛ. Nnwuma a wɔyɛ no bi ne sɛ wɔsom wɔ Yehowa ahengua anim, Yehowa de ne nsɛm soma wɔn kɔma ne nkoa, wɔbɔ n’asomfo a wɔwɔ asase so no ho ban na wɔma wɔn akwankyerɛ, wɔde Yehowa atemmu ba abɔnefo so, na wɔboa asɛnka adwuma no. (Dwom 34:7; Adiyisɛm 14:6; 22:8, 9) Daakye, wɔbɛka Yesu ho ako Harmagedon ko no.—Adiyisɛm 16:14, 16; 19:14, 15.
9 BƆNE
Biribiara a yɛyɛ a yɛte nka sɛ Yehowa ani nnye ho anaa ɛne n’apɛde nhyia no yɛ bɔne. Bɔne na ɛsɛe yɛne Onyankopɔn ntam, enti wama yɛn mmara ne nnyinasosɛm a ɛbɛboa yɛn na yɛanhyɛ da anyɛ bɔne. Mfiase no nneɛma a Yehowa bɔe no, na bɔne biara nni ho, nanso bere a Adam ne Hawa boapa yɛɛ Yehowa so asoɔden no, wɔbɛyɛɛ abɔnefo na wɔtɔɔ sin. Wonyin bɔɔ akwakoraa ne aberewa na wowuwui. Esiane sɛ Adam de bɔne woo yɛn nti, yɛn nso nyinyin na yewuwu.
10 HARMAGEDON
Ɛyɛ Onyankopɔn ko a ɔde bɛsɛe Satan wiase ne abɔnefo nyinaa.
11 ONYANKOPƆN AHENNI
Onyankopɔn Ahenni yɛ aban a Yehowa ahyehyɛ wɔ soro. Yesu Kristo na ɔredi so Hene. Ɛrenkyɛ koraa, Yehowa nam Ahenni no so beyi bɔne nyinaa afi hɔ. Onyankopɔn Ahenni bɛba abedi asase nyinaa so.
12 YESU KRISTO
Onyankopɔn dii kan bɔɔ Yesu ansa na ɔrebɔ biribiara. Yehowa somaa Yesu baa asase so ma obewu maa nnipa nyinaa. Wokum Yesu na akyiri yi, Yehowa nyanee no. Seesei Yesu redi tumi wɔ soro sɛ Onyankopɔn Ahenni no so Hene.
13 NKƆMHYƐ A ƐFA ADAPƐN 70 NO HO
Bible hyɛɛ bere a Mesia no bɛba ho nkɔm. Ná ɔbɛba wɔ bere tenten bi awiei. Bible frɛ saa bere no adapɛn 69. Efii ase afe 455 A.Y.B. na ɛbaa awiei wɔ afe 29 Y.B.
Ɛyɛɛ dɛn na yehuu sɛ ɛbaa awiei wɔ afe 29 Y.B. mu? Adapɛn 69 no fii ase afe 455 A.Y.B. Saa bere no na Nehemia duu Yerusalem na ofii ase sɛ ɔresan akyekye kurow no. (Daniel 9:25; Nehemia 2:1, 5-8) Sɛ yɛka nnawɔtwe anaa “dapɛn” a, nea ɛba yɛn adwenem ara ne nnafua 7. Nanso adapɛn a ɛwɔ nkɔmhyɛ yi mu no nyɛ nnafua nson, na mmom, ɛyɛ nnafua nson a emu biara gyina hɔ ma afe. Wei ne sɛnea wobu nna wɔ nkɔmhyɛ mu no hyia; ‘da koro biara yɛ afe.’ (Numeri 14:34; Hesekiel 4:6) Wei kyerɛ sɛ dapɛn biara yɛ mfe nson. Sɛ yɛka adapɛn 69 no bɔ ho nson (69 x 7) a, yebenya mfe 483. Efi afe 455 A.Y.B., besi afe 29 Y.B. no yɛ mfe 483. Enti afe 29 Y.B. mu pɛpɛɛpɛ na wɔbɔɔ Yesu asu ma ɔbɛyɛɛ Mesia no!—Luka 3:1, 2, 21, 22.
Nkɔmhyɛ koro no ara san kaa dapɛn foforo bi ho asɛm; ɛno nso yɛ mfe nson. Saa bere no, bɛyɛ afe 33 Y.B. mu no, wobekum Mesia no. Efi afe 36 Y.B. mu no, ɛnyɛ Yudafo nko na wɔbɛka Onyankopɔn Ahenni ho asɛmpa akyerɛ wɔn, na mmom wɔbɛka akyerɛ aman nyinaa.—Daniel 9:24-27.
14 BAASAKORO YƐ ATORO NKYERƐKYERƐ
Bible ma yehu sɛ Yehowa Nyankopɔn ne Ɔbɔadeɛ, na odii kan bɔɔ Yesu ansan na ɔrebɔ nneɛma a aka nyinaa. (Kolosefo 1:15, 16) Yesu nyɛ ade nyinaa so Tumfoɔ Nyankopɔn. Wanka da sɛ ɔne Onyankopɔn yɛ pɛ. Mmom nea ɔkae ne sɛ: “Agya no yɛ kɛse sen me.” (Yohane 14:28; 1 Korintofo 15:28) Nanso ɔsom ahorow bi kyerɛkyerɛ sɛ Onyankopɔn yɛ Baasakoro; kyerɛ sɛ Agya no, Ɔba no, ne honhom kronkron ka bom yɛ Nyame baako. Asɛmfua “Baasakoro” nni Bible mu. Ɛyɛ atoro nkyerɛkyerɛ.
Honhom kronkron no yɛ Onyankopɔn tumi a ɔde yɛ ade; ɛyɛ tumi a aniwa nhu a ɔde yɛ n’apɛde. Saa tumi no nyɛ nipa. Yɛhwɛ tete Kristofo sɛɛ a, Bible ka sɛ, “honhom kronkron hyɛɛ wɔn nyinaa mãmã,” na afei Yehowa kae sɛ: “Mehwie me honhom no bi agu ɔhonam ahorow nyinaa so.”—Asomafo Nnwuma 2:1-4, 17.
15 KRƆƆS
Nokware Kristofo mfa krɔɔs nsom Onyankopɔn. Adɛn ntia?
Atoro som mufo de krɔɔs asom Onyankopɔn fi teteete. Tete no, na wɔn a wɔsom abɔde de krɔɔs di dwuma wɔ wɔn som mu. Saa ara nso na na wɔde di dwuma wɔ abosonsom amane bi te sɛ bragorɔ mu. Yesu wu akyi bɛboro mfe 300 mpo no, na Kristofo mfa krɔɔs nsom Onyankopɔn. Ɛno akyi koraa na Roma Amrado Constantine de krɔɔs reba Kristosom mu. Ɔyɛɛ saa sɛnea ɛbɛyɛ a nnipa dodow no ara begye Kristosom atom. Krɔɔs deɛ, ɛne Yesu Kristo nni hwee yɛ. Katolekfo nhoma bi ka sɛ: “Ná nnipa bi a wɔnyɛ Kristofo koraa mpo de krɔɔs di dwuma ansa na Kristosom reba.”—New Catholic Encyclopedia.
Yesu anwu wɔ krɔɔs so. Hela asɛmfua a wɔkyerɛɛ ase “krɔss” no, nea ɛkyerɛ ara ne “mpuran anaa dua a esi hɔ.” Bible nkyerɛase bi ka sɛ: “Hela kasa a wɔde kyerɛw [Apam Foforo] no mu no, biribiara nni mu a ɛkyerɛ sɛ wɔde nnua mmienu na ɛbeaa mu.” (The Companion Bible) Yesu wuu wɔ dua baako a esi hɔ so.
Yehowa mpɛ sɛ yɛde ahoni som no.—Exodus 20:4, 5; 1 Korintofo 10:14.
16 NKAEDI
Yesu ka kyerɛɛ n’akyidifo sɛ wɔnkae ne wu no. Afe biara, edu Nisan 14 a, wɔkae ne wu no wɔ da a Israelfo di Twam afahyɛ no. Paanoo ne bobesa no gyina hɔ ma Yesu nipadua ne ne mogya. Ɛyɛ a, wɔde fa obiara anim wɔ Nkaedi no ase. Wɔn a wɔne Yesu bedi ade wɔ soro no na wodi paanoo no na wɔnom bobesa no bi. Nnipa a wɔwɔ anidaso sɛ wɔbɛtena asase so daa no kɔ Nkaedi no bi nanso wonni paanoo no na wɔnnom bobesa no bi.
17 ƆKRA
Wɔkyerɛ asɛmfua “ɔkra” ase wɔ Wiase Foforo Nkyerɛase no mu sɛ (1) onipa, (2) aboa, anaa (3) onipa anaa aboa nkwa. Ebi na edidi so yi:
Onipa. “Noa nna no mu . . . wɔkoraa nnipa kakra, akra baawɔtwe so, faa nsu no mu.” (1 Petro 3:20) “Akra” a wɔkaa ho asɛm wɔ ha no gyina hɔ ma nnipa—Noa ne ne yere, wɔn mmabarima baasa, ne wɔn yerenom.
Aboa. “Onyankopɔn kae sɛ: ‘Akra a ɛte ase nhyɛ nsu mu mã na ntuboa nso ntu mfa asase so wɔ wim.’ Na Onyankopɔn kae sɛ: ‘Akra a ɛte ase mmra asase so, afieboa ne mmoa a wɔwea ne wuram mmoa, sɛnea wɔn nyinaa su te.’ Na ɛyɛɛ saa.”—Genesis 1:20, 24.
Onipa ne aboa nkwa. Yehowa ka kyerɛɛ Mose sɛ: “Wɔn a na wɔrehwehwɛ wo kra no nyinaa awuwu.” (Exodus 4:19) Bere a Yesu wɔ asase so no, ɔkae sɛ: “Mene oguanhwɛfo pa no; oguanhwɛfo pa de ne kra to hɔ ma nguan no.”—Yohane 10:11.
Afei nso, sɛ obi fi ne “kra nyinaa” mu yɛ adeɛ a, nea ɛkyerɛ ne sɛ wayi ne yam ayɛ nea n’ahoɔden betumi nyinaa. (Mateo 22:37; Deuteronomium 6:5) Obi kɔn dɔ biribi a, obetumi aka sɛ me “kra” kɔn dɔ wei anaasɛ wei. Obi wu nso a, yetumi ka sɛ ɔyɛ ɔkra a wawu.—Numeri 6:6; Mmebusɛm 23:2; Yesaia 56:11; Hagai 2:13.
18 HONHOM
Wohwɛ Wiase Foforo Nkyerɛase Bible mu a, wubehu sɛ sɛnea wɔakyerɛ Hebri ne Hela asɛmfua “honhom” ase no nyɛ ade koro. Nanso ne nyinaa kyerɛ biribi a nnipa ntumi mfa wɔn aniwa nhu. Ebetumi akyerɛ mframa. Ebetumi nso akyerɛ nnipa anaa aboa home. Nsɛmfua yi nso betumi akyerɛ honhom abɔde anaa tumi a Onyankopɔn de yɛ ade a wɔfrɛ no honhom kronkron. Bible nka sɛ onipa wu a, honhom bi te ne mu a ɛkɔ so tena ase.—Exodus 35:21; Dwom 104:29; Mateo 12:43; Luka 11:13.
19 GEHENNA
Gehenna yɛ bɔn bi a na ɛbɛn Yerusalem. Ɛhɔ na na wɔto nwura ne nneɛma funu gu ma ɛhyew dwerɛbee. Biribiara nni hɔ a ɛkyerɛ sɛ Yesu bere so no, na wɔyɛ nnipa ne mmoa ayayade anaa wɔhyew wɔn animono wɔ saa bɔn no mu. Enti Gehenna nyɛ baabi a wɔyɛ nnipa a wɔawu ayayade anaa wɔhyew wɔn daa. Bere a Yesu kaa wɔn a wɔde wɔn bɛto Gehenna ho asɛm no, na nea ɔreka ne sɛ wɔbɛsɛe saafo no korakora.—Mateo 5:22; 10:28.
20 AWURADE MPAEBƆ
Ɛno ne mpae a Yesu kyerɛɛ n’asuafo no. Wɔsan nso frɛ no Yɛn Agya a Ɔwɔ Soro mpaebɔ. Yesu kae sɛ yɛmmɔ mpae sɛ:
“Wo din ho ntew”
Wɔaka atosɛm pii de agu Yehowa din ho fi, enti yɛbɔ mpae sɛ ɔmma ne din ho ntew, sɛnea ɛbɛyɛ a, ɔsoro oo, asase so oo, obiara bɛkyerɛ obu ama Onyankopɔn din, na wɔadi no ni.
“W’ahenni mmra”
Yɛbɔ mpae sɛ Onyankopɔn Ahenni mmra mmɛsɛe Satan wiase bɔne yi, emmedi asase so, na asase yi nyɛ Paradise.
“W’apɛde nyɛ hɔ wɔ asase so”
Yɛbɔ mpae sɛ nea enti a Onyankopɔn bɔɔ asase no nyɛ hɔ na nnipa a wotie Onyankopɔn ade wɔn ho afi bɔne ho. Wɔbɛtena ase daa wɔ Paradise, sɛnea Onyankopɔn pɛ sɛ ɛyɛ no.
21 AGYEDE
Yehowa tuaa agyede no, na ɔnam so agye nnipa afi bɔne ne owu mu. Ná yehia agyede no na ama yɛn nsa atumi aka nkwa a ɛyɛ pɛ a onipa a odi kan, Adam, ma efii yɛn nsa no. Ɛbɛsan nso asiesie yɛne Yehowa ntam. Yɛn bɔne nti, Onyankopɔn somaa Yesu baa asase so ma obewu maa yɛn nyinaa. Yesu wu no nti, seesei nnipa nyinaa betumi anya hokwan atena ase daa a bɔne biara nni wɔn ho.
22 ADƐN NTI NA AFE 1914 YƐ AFE TITIRIW?
Nkɔmhyɛ a ɛwɔ Daniel ti 4 ma yehu sɛ Onyankopɔn de n’Ahenni besi hɔ wɔ afe 1914.
Nkɔmhyɛ no: Yehowa maa Ohene Nebukadnesar soo dae bi. Ná ɛyɛ nkɔmhyɛ a ɛfa dua kɛse bi a wotwa kyenee ho. Dae no mu no, wɔde kɔbere kyekyeree dua no dunsin na amfifi kosi sɛ “mmere ason” betwa ne ti so. Ɛno akyi no, dua no bɛsan afifi bio.—Daniel 4:1, 10-16.
Sɛnea nkɔmhyɛ no fa yɛn ho: Dua no gyina hɔ ma Onyankopɔn tumidi. Tete no na Yehowa nam ahemfo a wɔwɔ Yerusalem so di Israel man no so. (1 Beresosɛm 29:23) Nanso ahemfo no anni nokware, enti wɔn tumidi no baa awiei. Wɔsɛee Yerusalem afe 607 A.Y.B. Saa bere no na “mmere nson” no fii ase. (2 Ahene 25:1, 8-10; Hesekiel 21:25-27) Bere a Yesu kae sɛ “amanaman no betiatia Yerusalem so, kosi sɛ amanaman mmere a wɔahyɛ no bewie du” no, na ɔreka “mmere nson” no ho asɛm. (Luka 21:24) Enti bere a Yesu wɔ asase so no, na “mmere nson” no mmaa awiei. Yehowa hyɛɛ bɔ sɛ, “mmere nson” no ba awiei a, obesi ne Hene. Ɔhene foforo yi ne Yesu, na ne tumidi no de nhyira a enni awiei bɛbrɛ Onyankopɔn nkurɔfo wɔ asase so baabiara.—Luka 1:30-33.
“Mmere nson” no tenten: “Mmere nson” no dii mfe 2,520. Efii ase afe 607 A.Y.B., na ɛbaa awiei afe 1914. Saa bere no na Yehowa de Yesu, Mesia no, sii Onyankopɔn Ahenni no so Hene wɔ soro.
Ɛyɛɛ dɛn na yenyaa mfe 2,520 no? Bible ka sɛ mmere mmiɛnsa ne fã yɛ nnafua 1,260. (Adiyisɛm 12:6, 14) Enti “mmere nson” no yɛ nnafua 1,260 no mmɔho, anaa nnafua 2,520. Esiane sɛ nkɔmhyɛ mu no, ‘da koro biara yɛ afe’ nti, nnafua 2,520 no bɛyɛ mfe 2,520.—Numeri 14:34; Hesekiel 4:6.
23 ƆBƆFO PANYIN MIKAEL
Asɛmfua “ɔbɔfo panyin” no kyerɛ “abɔfo nyinaa so panyin.” Ɔbɔfo panyin baako pɛ na Bible ka ne ho asɛm, na wɔfrɛ no Mikael.—Daniel 12:1; Yuda 9.
Onyankopɔn abɔfo anokwafo no nyinaa, Mikael na ɔda wɔn ano. Adiyisɛm 12:7 ka sɛ: ‘Mikael ne n’abɔfo ne ɔtweaseɛ no ne n’abɔfo koe.’ Adiyisɛm nhoma no ka sɛ Yesu na ɔda Onyankopɔn asafodɔm no ano. Enti Yesu din foforo ne Mikael.—Adiyisɛm 19:14-16.
24 NNA A EDI AKYIRI
Yɛka nna a edi akyiri a, ɛkyerɛ mmere a nneɛma akɛse besisi wɔ asase so ansa na Onyankopɔn Ahenni abɛsɛe Satan wiase no. Ɛtɔ da a, Bible nkɔmhyɛ ka nna a edi akyiri no ho asɛm sɛ “bere a ɛwɔ hɔ yi awiei” anaa “onipa Ba no mmae.” (Mateo 24:3, 27, 37) Bere a Onyankopɔn Ahenni fii ase dii tumi wɔ soro afe 1914 no, saa bere no na “nna a edi akyiri” no hyɛɛ ase. Ɛbɛba awiei wɔ Harmagedon, bere a wɔasɛe Satan wiase no.—2 Timoteo 3:1; 2 Petro 3:3.
25 OWUSƆRE
Sɛ Onyankopɔn nyan obi a wawu ba nkwa mu a, ɛno na wɔfrɛ no owusɔre. Bible ka owusɔre nkron ho asɛm. Nnipa bi te sɛ Elia, Elisa, Yesu, Petro, ne Paulo nyinaa nyanee awufo. Onyankopɔn na ɔmaa wɔn tumi ma wɔde yɛɛ anwonwade yi nyinaa. Yehowa ahyɛ bɔ sɛ obenyan “wɔn a wɔteɛ ne wɔn a wɔnteɛ” aba nkwa mu wɔ asase so. (Asomafo Nnwuma 24:15) Bible ka nso sɛ ebinom benya owusɔre akɔ soro. Wei yɛ bere a Onyankopɔn benyan wɔn a wapaw wɔn anaa wasra wɔn no ma wɔakɔka Yesu ho wɔ soro.—Yohane 5:28, 29; 11:25; Filipifo 3:11; Adiyisɛm 20:5, 6.
26 AHONHOMSƐMDI
Ahonhonsɛmdi yɛ ɔkwan a obi fa so ne ahonhom anaa abɔfo bɔne di nkitaho. Ɛtɔ da a, wɔyɛ saa tee anaa wɔfa nipa te sɛ ɔkɔmfo, ɔdebisafo, anaa osumanni so. Wei nyinaa yɛ bɔne. Nea ɛma ebinom di ahonhonsɛm ne sɛ wogye atoro nkyerɛkyerɛ di. Ebi ne sɛ onipa wu a, honhom bi wɔ ne mu a ɛkɔ so tena ase na ɛwɔ tumi paa. Adaemone no bɔ mmɔden sɛ wɔbɛma nnipa ayɛ Onyankopɔn so asoɔden. Nsoromma mu hwɛ, abosonkɔm, nkonyaayi, abayisɛm, gyidihunu, asumansɛm ne tumi a emfi Onyankopɔn a wɔde yɛ anwonwade nyinaa yɛ ahonhonsɛmdi. Nneɛma bi te sɛ nhoma, nkrataa, mfoni, nsoromma mu hwɛ ne nnwom ahorow ama ahonhonsɛmdi ayɛ sɛ biribi a wɔde gyigye ani kɛkɛ, na asɛm biara nni ho. Obi wu a, amanneɛ a wɔyɛ no mu pii yɛ ahonhonsɛmdi. Ebi ne afɔre a wɔbɔ ma owufo, ayiyɛ ahorow, nna a wodi, kunayɛ ne apɛsi. Ebinom nso wɔ hɔ a wɔnom nnubɔne na ama wɔatumi ne adaemone adi nkitaho.—Galatifo 5:20; Adiyisɛm 21:8.
27 YEHOWA TUMIDI
Yehowa ne ade nyinaa so Tumfoɔ Nyankopɔn, na ɔno na ɔbɔɔ biribiara a ɛwɔ wiase. (Adiyisɛm 15:3) Ɛno nti, ɔno ne nneɛma nyinaa Wura, na ɔno na odi ade nyinaa so tumi. Ɔwɔ biribiara a wabɔ so tumi. (Dwom 24:1; Yesaia 40:21-23; Adiyisɛm 4:11) Yehowa ahyehyɛ mmara ama nneɛma a wabɔ nyinaa. Yehowa wɔ hokwan sɛ ɔpaw ebinom de tumi hyɛ wɔn nsa. Sɛ yɛdɔ Yehowa na yetie no a, ɛkyerɛ sɛ yɛtaa ne tumidi akyi.—1 Beresosɛm 29:11.
28 NYINSƐN A WOTU GU
Sɛ obi tu nyinsɛn gu a, na ɔboapa na wakum abofra a ɔhyɛ yafunu mu no. Ɛnyɛ akwanhyia bi na ato no, anaasɛ pɔn na wapɔn abofra no. Sɛ ɔbea bi fa yafunu a, onipa foforo koraa na abɛtɔ ne yam; ɛnyɛ ne nipadua no fã bi. Ɛsono abofra no koraa ɛnna ɛsono ne maame.
29 MOGYA A WƆDE MA
Wei yɛ ɔkwan baako a nnuruyɛfo fa so sa yare. Wɔde obi mogya anaa mogya mu nneɛma atitiriw nnan no bi ma ɔyarefo no. Mogya mu nneɛma atitiriw nnan no ne mogya mu nsu, mogya mu nkwammoaa kɔkɔɔ, mogya mu nkwammoaa fitaa, ne mogya mu nkwammoaa ntrantraa.
30 NTEƐSO
Sɛ Bible ka “nteɛso” a, ɛnkyerɛ asotwe nko ara. Nteɛso betumi ayɛ akwankyerɛ, ntetee, ne atenetene. Sɛ Yehowa teɛ obi so a, ɔnyɛ no atirimɔden so anaa ɔmma ɛmmoro so nso. (Mmebusɛm 4:1, 2) Yehowa ayɛ nteɛso ho nhwɛso pa ama awofo. Sɛ ɔteɛ obi so a, ɛboa onipa no ma n’ani begye nteɛso ho. (Mmebusɛm 12:1) Yehowa dɔ ne nkurɔfo, na ɔtete wɔn. Ɔma wɔn akwankyerɛ de tenetene wɔn adwene, na ɛboa wɔn ma wosusuw nneɛma ho yiye na wɔbɔ wɔn bra ma ɛne n’apɛde hyia. Nea awofo betumi ayɛ de ateɛ wɔn mma so no bi ne sɛ, wɔbɛboa wɔn ma wɔahu nea enti a ɛsɛ sɛ wɔyɛ osetie. Nea ɛka ho bi ne sɛ wɔbɛkyerɛkyerɛ wɔn ama wɔadɔ Yehowa, na wɔn ani agye n’Asɛm Bible ho. Afei nso, ɛsɛ sɛ wɔboa wɔn ma wɔte Bible nnyinasosɛm ase.
31 ADAEMONE
Wɔyɛ ahonhommɔne a wɔwɔ tumi, na yɛrentumi mfa yɛn ani nhu wɔn. Adaemone yɛ abɔfo bɔne. Wɔbɛyɛɛ abɔfo bɔne bere a wɔyɛɛ Onyankopɔn so asoɔden na wɔbɛyɛɛ n’atamfo no. (Genesis 6:2; Yuda 6) Wɔkɔkaa Satan ho ma wɔsɔre tiaa Yehowa.—Deuteronomium 32:17; Luka 8:30; Asomafo Nnwuma 16:16; Yakobo 2:19.


text:
Adesua 15: Lot Yere Hwɛɛ N’akyi
LOT ne n’abusua ne Abraham boom trae wɔ Kanaan asase no so. Da koro Abraham ka kyerɛɛ Lot sɛ: ‘Asase a ɛwɔ ha no sua ma yɛn mmoa no nyinaa. Mesrɛ wo, ma yɛntetew mu. Sɛ wofa nifa a, mɛfa benkum.’
Lot hwɛɛ asase no. Ohuu baabi a ɛyɛ fɛ a obenya nsu ne wura momono ama ne mmoa no. Na eyi yɛ Yordan fam hɔ. Enti Lot de ne fifo ne ne mmoa no kɔɔ hɔ. Awiei koraa no wɔkɔtraa Sodom kurom.
Na nnipa a wɔwɔ Sodom no yɛ nnipa bɔne. Eyi haw Lot, efisɛ na ɔyɛ onipa pa. Ɛhaw Onyankopɔn nso. Awiei no, Onyankopɔn somaa abɔfo baanu sɛ wɔnkɔbɔ Lot kɔkɔ sɛ ɔrebɛsɛe Sodom ne Gomora kurow a ɛbɛn hɔ no esiane wɔn bɔne nti.
Abɔfo no ka kyerɛɛ Lot sɛ: ‘Ka wo ho! Fa wo yere ne wo mmabea baanu no na mumfi ha!’ Lot ne n’abusua no twentwɛn wɔn nan ase kakra, enti abɔfo no susoo wɔn nsa de wɔn fii kurow no mu. Afei abɔfo no biako ka kyerɛɛ wɔn sɛ: ‘Munguan nkɔ! Monnhwɛ mo akyi. Munguan nkɔ mmepɔw no so, na moanwuwu.’
Lot ne ne mmabea no tiei na woguan fii Sodom. Wɔannyina koraa, na wɔanhwɛ wɔn akyi. Nanso Lot yere antie. Wofii Sodom kɔɔ kakraa no, ogyinae na ɔhwɛɛ n’akyi. Na Lot yere dan nkyene siw. Wutumi hu no wɔ mfonini no mu anaa?
Yebetumi asua biribi pa afi eyi mu. Ɛma yehu sɛ Onyankopɔn gye wɔn a wotie no no nkwa, na wɔn a wontie no no nkwa bɛbɔ wɔn.
Genesis 13:5-13; 18:20-33; 19:1-29; Luka 17:28-32; 2 Petro 2:6-8.
Nsɛmmisa
- Ɛyɛɛ dɛn na Abraham ne Lot tetew mu?
- Adɛn nti na Lot paw sɛ ɔbɛtra Sodom?
- Ná Sodomfo suban te dɛn?
- Kɔkɔbɔ bɛn na abɔfo baanu de maa Lot?
- Ɛyɛɛ dɛn na Lot yere danee nkyene siw?
- Dɛn na yebetumi asua afi Lot yere asɛm no mu?
Nsɛmmisa foforo
- Kenkan Genesis 13:5-13.
Sɛ yɛresiesie yɛne obi ntam asɛm a, dɛn na yebetumi asua afi Abraham hɔ? (Gen. 13:8, 9; Rom. 12:10; Filip. 2:3, 4)
- Kenkan Genesis 18:20-33.
Ɔkwan bɛn so na sɛnea Yehowa ne Abraham dii no ma yenya awerɛhyem sɛ Yehowa ne Yesu bebu atɛntrenee? (Gen. 18:25, 26; Mat. 25:31-33)
- Kenkan Genesis 19:1-29.
Ɔkwan bɛn so na Bible kyerɛwtohɔ yi da sɛnea Onyankopɔn bu mmarima a wɔne mmarima da no fa? (Gen. 19:5, 13; Lev. 20:13)
Sɛ wohwɛ Lot ne Abraham a, ahokeka bɛn na wɔn mu biara de dii Onyankopɔn akwankyerɛ so, na dɛn na yebetumi asua afi mu? (Gen. 19:15, 16, 19, 20; 22:3)
- Kenkan Luka 17:28-32.
Adwene bɛn na na Lot yere wɔ wɔ ahode ho, na ɔkwan bɛn so na eyi yɛ kɔkɔbɔ ma yɛn? (Luka 12:15; 17:31, 32; Mat. 6:19-21, 25)
- Kenkan 2 Petro 2:6-8.
Sɛ yebesuasua Lot a, adwene bɛn na ɛsɛ sɛ yenya wɔ amumɔyɛfo wiase yi ho? (Hes. 9:4; 1 Yoh. 2:15-17)


text:
NKEKAHO
Hena ne Ɔbɔfo Panyin Mikael?
WƆNTAA mmɔ honhom abɔde a wɔfrɛ no Mikael no din wɔ Bible mu. Nanso, bere biara a wɔbɛbɔ ne din no na ɔreyɛ adwuma bi. Wɔ Daniel nhoma no mu no, Mikael ne abɔfo bɔne bi reko; wɔ Yuda nhoma no mu no, ɔne Satan redi akameakame; wɔ Adiyisɛm mu no, ɔne Ɔbonsam ne n’adaemone reko. Mikael nam Yehowa tumidi akyi a ogyina ne Onyankopɔn atamfo a ɔko tia wɔn no so yɛ n’ade sɛnea ne din kyerɛ—“Hena na Ɔte sɛ Onyankopɔn?” Na hena ne Mikael?
Ɛtɔ mmere bi a, wɔde din pii na ɛfrɛ onipa bi. Sɛ nhwɛso no, wɔfrɛ tete agya Yakob sɛ Israel nso, na wɔsan frɛ ɔsomafo Petro sɛ Simon. (Genesis 49:1, 2; Mateo 10:2) Saa ara na Bible kyerɛ sɛ Mikael yɛ Yesu Kristo din foforo a na wɔde frɛ no ansa na ɔreba asase so, na bere a ɔsan kɔɔ soro no, saa ara na wɔfrɛ no. Ma yensusuw Kyerɛwnsɛm mu nsɛm bi a yegyina so ka eyi no ho nhwɛ.
Ɔbɔfo Panyin. Onyankopɔn Asɛm frɛ Mikael “ɔbɔfo panyin.” (Yuda 9) Hyɛ no nsow sɛ wɔfrɛ Mikael ɔbɔfo panyin. Eyi kyerɛ sɛ ɔbɔfo biako pɛ na ɔde saa. Nokwarem no, asɛm “ɔbɔfo panyin” no pue Bible mu wɔ biako kabea mu nkutoo, empue wɔ dodow kabea mu da. Afei nso, wɔfrɛ Yesu ɔbɔfo panyin. Wɔka Awurade Yesu Kristo a wɔanyan no no ho asɛm wɔ 1 Tesalonikafo 4:16 sɛ: “Awurade ankasa de nteɛm a emu yɛ den, ɔbɔfo panyin nne…besian afi soro.” Enti, wɔka Yesu nne ho asɛm sɛ ɔbɔfo panyin nne. Na saa kyerɛwsɛm yi kyerɛ sɛ Yesu ankasa ne ɔbɔfo panyin Mikael no.
Ɔsahene. Bible ka sɛ “Mikael ne n’abɔfo ne ɔtweaseɛ no…ne n’abɔfo…koe.” (Adiyisɛm 12:7) Enti, Mikael yɛ abɔfo anokwafo bi Sahene. Adiyisɛm san ka Yesu ho asɛm sɛ ɔyɛ asafodɔm anokwafo bi Sahene. (Adiyisɛm 19:14-16) Na ɔsomafo Paulo ka “Awurade Yesu” ne “n’abɔfo a wɔwɔ tumi” ho asɛm pefee. (2 Tesalonikafo 1:7) Enti Bible ka Mikael ne “n’abɔfo” ne Yesu ne “n’abɔfo” nyinaa ho asɛm. (Mateo 13:41; 16:27; 24:31; 1 Petro 3:22) Esiane sɛ Onyankopɔn Asɛm nka wɔ baabiara sɛ asafodɔm akuw abien na ɛwɔ soro a Mikael yɛ biako so panyin na Yesu nso yɛ biako so panyin nti, ɛfata sɛ yɛbɛka sɛ edin a wɔde frɛ Yesu Kristo wɔ soro ne Mikael.*
* Nsɛm foforo a ɛkyerɛ sɛ Mikael yɛ Onyankopɔn Ba no din no wɔ Insight on the Scriptures, nhoma a Yehowa Adansefo atintim no Po 2, kratafa 393-4.


text:
ESUADZE 6
Ebɛn Mfaso na Yenya Fi Fɛkuw a Yɛnye Hɛn Mfɛfo Christianfo Bɔ no Mu?
Sɛ bi a ɔwɔ dɛ yetwa kwan fa kwaa kusuww anaa wimu tsebea a ɔnnyɛ mpo mu a, yɛnntoto hɛn Christianfo nhyiamukɔ ase. Ɔmmfa ho dɛ Jehovah Adasefo hyia nsɛndzendzen wɔ hɔn asetsena mu, na wɔbɔpon edwuma so nna wɔaberɛ no, ebɛnadze ntsi na wɔbɔ mbɔdzen dɛ wɔnye hɔn mfɛfo agyedzifo behyia mu?
Oye ma hɛn yieyɛ. Aber a Paul rekã hɔn a yɛnye hɔn bɔ fɛkuw wɔ asafo no mu no ho asɛm no, ɔkyerɛɛw dɛ “yɛndwendwen hɛnho do.” (Hebrewfo 10:24) Dza dɛm asɛm yi kyerɛ nye dɛ, ɔwɔ dɛ yehu hɛnho yie. Ntsi ɔsomafo no ne nsɛm no hyɛ hɛn nkuran dɛ yɛndwen afofor ho. Sɛ yehu Christianfo mbusua afofor yie a, yebohu dɛ hɔn mu binom egyina nsɛndzendzen a yerihyia no bi ano pɛn, na wobotum aboa hɛn ma yeegyina hɛndze no ano yie.
Ɔma yenya anyɛnkofa a no mu yɛ dzen. Wɔ hɛn nhyiamu ahorow ase no, yemmbu hɔn a yɛnye hɔn dzi ehyia no dɛ wɔyɛ amanyifo biara kɛkɛ, na mbom yebu hɔn dɛ wɔyɛ hɛn anyɛnkofo a wɔbɛn hɛn ankasa. Odu mber bi so a, yɛbɔ mu hyia gye hɛn enyi wɔ ɔkwan a ɔfata do. Ebɛn mfaso na dɛm fɛkuwbɔ yi ma yenya? Ɔma yesũa dɛ yebenya enyisɔ kɛse ama hɛnho, na iyi hyɛ ɔdɔ a ɔwɔ hɛn mu no dzen. Ntsi sɛ hɛn nuanom no rihyia ɔhaw bi a, yɛyɛ ntsɛm boa hɔn osiandɛ yɛnye hɔn enya anyɛnkofa a no mu yɛ dzen. (Mbɛbusɛm 17:17) Sɛ yɛnye hɛn asafo no mufo nyinara bɔ fɛkuw a, yɛkyerɛ dɛ ‘yeenya ndwendo kor no ara ama hɛnho nkorkor.’
Yɛhyɛ wo nkuran dɛ paw hɔn a wɔreyɛ Nyankopɔn n’apɛdze no dɛ w’anyɛnkofo. Ibenya dɛm anyɛnkofo yi wɔ Jehovah Adasefo mu. Yɛserɛ dɛ mma biribiara nnsiw wo kwan dɛ enye hɛn bɔbɔ fɛkuw.
Ebɛnadze ntsi na mfaso wɔ do dɛ yɛnye hɛn nuanom bɔbɔ fɛkuw wɔ nhyiamu ahorow ase?
Aber bɛn na w’enyi bɛgye ho dɛ ebɛba hɛn nhyiamu na eebohu hɛn asafo no mufo no yie?


text:
Mateo 19Nkwa Asem (NA-TWI)
Awaregyae
19 Yesu wiee n’asɛnka no, ɔkɔɔ Galilea. Ofi Galilea no, otwaa asubɔnten Yordan baa Yudea. 2 Nnipadɔm tu dii n’akyi ma ɔsaa wɔn yare. 3 Farisifo bi ba bebisaa no nsɛm bi, pɛe sɛ wɔnam wɔn nsɛmmisa no so ma ɔka asɛm bi a, ɛde no bɛkɔ sɔhwɛ mu. Wobisaa no se, “Wopene awaregyae so anaa?”
4 Yesu nso bisaa wɔn se, “Gyama monkenkan Kyerɛw Kronkron no? Wɔakyerɛw wɔ mu se, ‘Mfitiase no, Onyankopɔn bɔɔ ɔbarima ne ɔbea. 5 Eyi nti na ɔbarima begyaw n’agya ne ne na hɔ de ne ho akɔbata ne yere ho daa nyinaa. 6 Na wɔn baanu no abɛyɛ ɔhonam koro. Enti nea Onyankopɔn aka abom no, ɛnsɛ sɛ onipa tetew mu’.”
7 Farisifo no kɔɔ so bisaa no se, “Adɛn nti na Mose kae se, sɛ ɔbarima bi pɛ sɛ ogyaa ne yere a, otumi kyerɛw no krataa kɛkɛ de gyaa no?”
8 Yesu buaa wɔn se, “Esiane sɛ na mo koma apirim no nti, na Mose maa awaregyae ho kwan, na ɛnyɛ ade a Onyankopɔn hyehyɛe. 9 Na mereka akyerɛ mo se, obiara a obegyaa ne yere, a ɛnyɛ sɛ, ɔbea no abɔ aguaman, na ɔbɛsan aware ɔbea foforo no, asɛe aware.”
10 Yesu asuafo no kae se, “Sɛ saa na ɛte de a, na ɛnsɛ sɛ obiara ware.”
11 Yesu buaa wɔn se, “Ɛnyɛ obiara na obetumi agye saa asɛm yi atom, gye wɔn a Onyankopɔn hyɛ wɔn den no nko ara. 12 Wɔwoo binom sɛ wommedi sigyaw; ebinom nso, esiane dɛm nti, wɔnware; ebinom nso, esiane ɔsoro ahenni no nti, wɔpo aware. Obiara a obetumi no, nni m’asɛm a maka yi so.”
Yesu hyira mmofra nkumaa
13 Wɔde mmofra nkumaa brɛɛ Yesu sɛ ɔmfa ne nsa ngu wɔn so, na ɔmmɔ mpae mma wɔn. Nanso asuafo no tramtram wɔn a wɔde mmofra no bae no ka kyerɛɛ wɔn se, “Monnhaw Yesu.”
14 Nanso Yesu kae se, “Momma mmofra no kwan na wɔmmra me nkyɛn, na munnsiw wɔn kwan, na eyinom sɛɛ na ɔsoro ahenni no yɛ wɔn dea.” 15 Na ɔde ne nsa guu wɔn so, hyiraa wɔn ansa na ɔrefi hɔ akɔ.
Aberante sikani no
16 Da bi, aberante bi baa Yesu nkyɛn bebisaa no se, “Me wura pa, dɛn na menyɛ na manya nkwa a ɛnni awiei?”
17 Yesu buaa no se, “Sɛ wofrɛ me ɔpapa a, na ɛkyerɛ sɛ wofrɛ me Onyankopɔn, efisɛ, Onyankopɔn nko ara na oye. W’asɛmmisa no ho mmuae ara ne sɛ, sɛ wopɛ sɛ wokɔ soro de a, di mmaransɛm no so.”
18 Aberante no nso bisaa no se, “Mmaransɛm no mu nea ɛwɔ he?” Yesu buaa no se, “Nni awu. Nsɛe aware. Mmɔ korɔn. Nni atoro. 19 Di w’agya ne wo na ni, na dɔ wo yɔnko sɛ wo ho!”
20 Aberante no nso kae se, “Midi eyinom nyinaa so pɛpɛɛpɛ. Afei, menyɛ dɛn?”
21 Yesu ka kyerɛɛ no se, “Sɛ wopɛ sɛ wuwie pɛyɛ a, kɔ na kɔtɔn biribiara a wowɔ, na fa sika a wubenya afi mu no ma ahiafo. Ɛno ansa na wubenya agyapade wɔ soro. Wuwie eyi a, afei bra na bedi m’akyi.”
22 Esiane sɛ na saa aberante yi wɔ ahonyade bebree nti, ɔtee saa asɛm yi no, anyɛ no dɛ ma ɔde awerɛhow fii hɔ kɔe.
23 Afei, Yesu ka kyerɛɛ n’asuafo no se, “Ɛyɛ den ma osikani sɛ ɔbɛkɔ ɔsoro ahenni no mu. 24 Meka miti mu bio se, ɛyɛ mmerɛw sɛ nantwi bewura pane aniwa mu sen sɛ osikani bɛkɔ Onyankopɔn Ahenni mu!”
25 Asuafo no tee saa asɛm yi no, wɔn adwenem yɛɛ wɔn nnaa. Wobisae se, “Na ɛnne hena na wiase ha wobegye no nkwa?”
26 Yesu hwɛɛ wɔn buae se, “Onipa fam de, ɛyɛ den; na Onyankopɔn fam de, ɛyɛ mmerɛw.”
Ahopakyi
27 Petro nso kae se, “Yɛagyaw biribiara hɔ abedi w’akyi: na dɛn mfaso na yebenya afi w’akyidi no mu?”
28 Yesu buae se, “Me, Agyenkwa no, sɛ metena m’anuonyam ahengua no so a, nokwarem, mo m’asuafo yi nso, bɛtena ahengua dumien no so, na moabu Israel mmusuakuw dumien no atɛn. 29 Na obiara a obegyaw ne fi, ne nuammarimanom ne nuammeanom, n’agya, ne na, ne yere, ne mma, anaa n’agyapade abedi m’akyi no, obenya no mmɔho ɔha, na wanya nkwa a enni awiei nso. 30 Na wɔn a wodi kan no mu pii bedi akyiri, na wɔn a wodi akyiri no nso mu bi abedi kan.”


text:
NWB Fa Woadɔfo a Wobɛbɛn wɔn ho
M’ABAM ABU! Mɛyɛ dɛn agye meho afi Yehowa Adansefo no nsam?
MԐYԐ DԐN ATUMI AKA ME GYIDI AKYERԐ YEHOWA ADANSEFO A YԐNNYE AKYINNYE?
MOBETUMI ABOA ME M’ABԐN MADAMFO YEHOWA DANSENI? Ente saa, mɛyɛ dɛn atumi adi no adanse?
DԐN NA METUMI DE AMENA YEHOWA DANSENI A WOAKYERԐW ME KRATAA?
MԐYԐ DԐN ANYA ƆWԐN ABAN NHOMA AKYԐ?
MԐYԐ DԐN ABԐN MENUA YEHOWA DANSENI ƆBEA?
DԐN NA METUMI AKA AKYERԐ MENUA YEHOWA DANSENI BARIMA?
YԐN YEHOWA DANSEFO ABUSUA REPA YԐN KYԐW SԐ YԐSAN MMRA AHYEHYԐDE NO MU. So yɛnsan nkɔ mfa yɛnho nsie sɛ Kristofo ama yɛaboa y’abusua?
ME YEHOWA DANSENI ANTE ANYA KOKORAM NA OSURO PAA. Mɛyɛ dɛn atumi aboa no?
MԐYԐ DԐN ABԐN ME YEHOWA DANSENI DWUMAYԐNI?-Me Kristofo nnamfo kae kyerɛɛ me sɛ ɛnsɛ sɛ mene Yehowa Adansefo kasa nanso m’adwumayɛni yɛ bia nanso yɛabɛyɛ nnamfo. Dɛn na Ԑsɛ sɛ Meyɛ?
ƆKWAN BԐN SO NA M’ASƆRE MFA NSOM MFԐFO NNEDUAFO A WƆYԐ YEHOWA ADANSEFO?
>
DԐN AFOTUO NA MO DE BԐMA YEHOWA ADANSEFO AFOTUFO?
SAA ME YEHOWA DANSENI DAMFO NNYE YESU KRISTO NYAMEYԐ NTOM A, SO WOADOME NO AMA OGYA TARE NO?
NEA ԐSԐ SԐ WOHU AMA WOAGYE WOADƆFO AFI YEHOWA ADANSEFO NSAM-Ɔkwan ɛbɛma woabue Yehowa Danseni Damfo anaasɛ Abusuani Adwene Woatom?
This post is also available in:
Spanish Portuguese Czech Italian Russian Borɔfo


text:
Asomafo 8Nkwa Asem (NA-TWI)
Wɔtaa gyidifo no
8 Saulo penee okum a wokum Stefano no so. Saa da no ara wɔtaa gyidifo a wɔwɔ Yerusalem no maa wɔn nyinaa bɔ hwete kɔɔ Yudea ne Samaria nsase so ma ɛkaa asomafo no nko ara. 2 Nyamesurofo bi kɔfaa Stefano kosiee no. Wosuu no yiyie. 3 Esiane sɛ na Saulo pɛ sɛ ogu asafo no nti, ɔkɔɔ afi mu kɔkyekyeree gyidifo mmarima ne mmea de wɔn guu afiase.
Filipo ka Asɛmpa no wɔ Samaria
4 Gyidifo a na wɔabɔ ahwete no kaa Asɛmpa no wɔ baabiara a wɔkɔe. 5 Filipo kɔɔ Samaria kurow bi mu kɔkaa Agyenkwa no ho asɛm kyerɛɛ nnipa a na wɔwɔ hɔ no. 6 Bere a nnipakuw no tee asɛm a Filipo reka na wohuu anwonwade a ɔyɛe no, wɔn nyinaa tiee no. 7 Ahohommɔne de nteɛteɛm fii nnipa bebree mu. Saa ara nso na mmubuafo ne mpakye nso sɔre nantewee. 8 Eyi nti, anigye baa Samaria.
Simon nkonyaayifo no
9 Na ɔbarima bi te saa kurow yi mu a wɔfrɛ no Simon a ɔyɛ nkonyaayifo a esiane ne nkonyaayi no nti, Samariafo pii gye no di. Na ɔyɛ obi a ɔhoahoa ne ho sɛ odi mu. 10 Eyi maa nnipa a wɔwɔ kurow no mu no nyinaa gyee no too mu kae se, “Saa onipa yi ne Onyankopɔn tumi a wɔfrɛ no ‘Ɔkɛse’ no? 11 Esiane ne nkonyaa a na oyi no nti, ɛmaa nnipa no nyinaa tu dii n’akyi. 12 Bere a saa nnipa yi gyee Asɛmpa a Filipo ka faa Onyankopɔn ahenni ne Yesu Kristo din no ho dii no, wɔbɔɔ mmarima ne mmea nyinaa asu. 13 Simon nso gye dii ma wɔbɔɔ no asu. Baabiara a Filipo kɔe no, Simon dii n’akyi. Anwonwade a ohui no maa ne ho dwiriw no.
14 Bere a asomafo a wɔwɔ Yerusalem no tee sɛ Samariafo agye Onyankopɔn asɛm no adi no, wɔsomaa Petro ne Yohane kɔɔ wɔn nkyɛn. 15 Woduu hɔ no, wɔbɔɔ mpae maa gyidifo no sɛnea ɛbɛyɛ a Honhom Kronkron bɛba wɔn so. 16 Efisɛ, saa bere no na asu kɛkɛ na wɔnam Awurade Yesu din so abɔ. Na Honhom Kronkron nnya mmaa wɔn so. 17 Afei Petro ne Yohane de wɔn nsa guguu wɔn so maa Honhom Kronkron baa wɔn so.
18 Simon hui sɛ asomafo no nsa a wɔde guguu wɔn so no na ɛma wonyaa Honhom Kronkron no, ɔmaa Petro ne Yohane sika srɛɛ sɛ, 19 “Momma me saa tumi yi bi na obiara a mede me nsa begu no so no anya Honhom Kronkron no bi.” 20 Petro ka kyerɛɛ no se, “Nnome nka wo ne wo sika nyinaa, efisɛ, wususuw sɛ wubetumi de sika atɔ Onyankopɔn akyɛde no. 21 Wunni kyɛfa biara wɔ yɛn dwumadi yi mu, efisɛ, wo koma mu ntew wɔ Onyankopɔn anim. 22 Sakra w’adwene fi wo bɔne yi ho na bɔ mpae srɛ Onyankopɔn sɛ ɔmfa wo bɔne mfiri wo. 23 Mihu sɛ anibere bɔne ahyɛ wo koma mu ama bɔne afa wo domum.
24 Simon srɛɛ Petro ne Yohane se, “Mommɔ mpae mma me na saa nnome yi mu biara amma me so.”
25 Ansa na Petro ne Yohane redu Yerusalem no, wɔkaa Asɛmpa no wɔ Samaria nkuraa bebree ase.
Filipo ne Etiopiani no
26 Awurade bɔfo ka kyerɛɛ Filipo se, “Sɔre siesie wo ho kɔ anafo kwan a efi Yerusalem kɔ Gasa no so.” 27 Bere a Filipo rekɔ no, ohyiaa Etiopiani bi a ɔyɛ Etiopiahemmea Kandake dabeni. Na saa onipa yi akɔ asɔre wɔ Yerusalem a ɔte ne teaseɛnam mu resan n’akyi akɔ fie. 28 Na ɔrekenkan odiyifo Yesaia nhoma no.
29 Honhom Kronkron ka kyerɛɛ Filipo se, “Twiw bɛn no.”
30 Filipo yɛɛ ntɛm kɔɔ teaseɛnam no ho na ɔtee sɛ ɔrekenkan odiyifo Yesaia nhoma no no, obisae se, “Wote nea worekenkan yi ase anaa?”
31 Dabeni no buaa no se, “Mɛyɛ dɛn na mate ase? Gye sɛ obi kyerɛ me ase.” Afei ɔka kyerɛɛ Filipo se ɔmforo mmɛtra ne nkyɛn wɔ ne teaseɛnam no mu. 32 Na dabeni no rekan saa kyerɛwsɛm yi. “Ɔte sɛ oguan a wɔde no rekɔ akokum no ne oguammaa a wɔreyi ne ho nwi a watɛm dinn; wammue n’ano. 33 N’animguase mu wannya odimafo. Obi ntumi nkyerɛ n’ase, efisɛ, ne nkwanna wɔ asase yi so atwa tiaa.” 34 Dabeni no bisaa Filipo se, “Odiyifo no reka ne ho asɛm anaa obi foforo ho asɛm?”
35 Filipo nam saa asɛm no so kaa nsɛmpa a ɛfa Yesu ho kyerɛɛ no.
36 Wɔrekɔ no, woduu asu bi ho. Dabeni no ka kyerɛɛ Filipo se, “Nsu ni. Dɛn na esiw wo kwan sɛ wobɔ me asu?” 37 Filipo ka kyerɛ no se, “Sɛ wufi wo koma mu gye di a, mɛbɔ wo asu.” Dabeni no buaa no se, “Migye di. Migye di sɛ Yesu Kristo yɛ Onyankopɔn Ba.”
38 Dabeni no hyɛ maa teaseɛnam no gyinae. Ɔne Filipo kɔɔ nsu no ho ma ɔbɔɔ no asu. 39 Wofi nsu no mu no, Onyankopɔn Honhom hwim Filipo fii dabeni no nkyɛn kɔe. Wanhu Filipo bio de nanso ɔde anigye toaa n’akwantu no so. 40 Filipo kopuee Asoto kɔɔ so kaa Asɛmpa no wɔ nkurow no mu kosii sɛ okoduu Kaesarea.


text:
ƆWƐN-ABAN—NEA ADESUA NSƐM WOM September 2017
Adesua nsɛm a yebesua October 23 kosi November 26, 2017.
Nya Ahosodi
Ɔkwan bɛn so na Bible mu nhwɛso ahorow betumi aboa yɛn ama yɛanya ahosodi? Adɛn nti na ɛsɛ sɛ Kristofo nya ahosodi?
Suasua Yehowa Ayamhyehye
Bere bi Yehowa yii ne ho adi kyerɛɛ Mose, na ɔmaa Mose huu Ne din ne ne suban. Suban a Onyankopɔn dii kan bɔɔ din no baako ne n’ayamhyehye. Ɛyɛ suban bɛn? Adɛn nti na ɛsɛ sɛ ɛho hia wo?
ASETENAM NSƐM
M’ani Agye sɛ Me ne Mmarima a Wɔdɔ Yehowa Ayɛ Adwuma
David Sinclair ka anigye ne hokwan a wanya sɛ ɔne mmarima ne mmea anokwafo ayɛ adwuma mfe 61 wɔ Brooklyn Betel.
‘Yɛn Nyankopɔn Asɛm Tim Hɔ Daa’
Ɛmfa ho nsakrae a ɛba kasa mu, ɛmfa ho nsakrae a aba amanyɔsɛm mu, ɛmfa ho sɛ wɔasɔre atia Bible nkyerɛase no, wɔkyerɛw wiei akyi mfe pii mpo no, ɛno ne nhoma a wɔda so tɔ paa.
‘Onyankopɔn Asɛm, Tumi Wɔ Mu’
Nkurɔfo bebree asua Onyankopɔn Asɛm no ama wɔatumi ayɛ nsakrae pii. Sɛ Onyankopɔn Asɛm no betumi ama yɛayɛ nsakrae ɛte saa a, dɛn na ehia sɛ yɛyɛ?
‘Nya Akokoduru na Kɔyɛ Adwuma’
Adɛn nti na yehia akokoduru, na yɛbɛyɛ dɛn anya bi?


text:
ESUADZE 6
Ebɛn Enyidado na Ɔwɔ Hɔ ma Ewufo?
1. Ebɛn asɛmpa na ɔwɔ hɔ a ɔfa ewufo ho?
Ber a Jesus dur Bethany a ɔbɛn Jerusalem no, nna ne nyɛnko Lazarus ewu ma oedzi ndaanan. Jesus na nyia oewu no ne nkyerɛbaa, Martha na Mary, kɔr beebi a nna woesie fun no. Annkyɛr na nyimpadɔm twaa hɔ hyiae. Twa ho mfonyin wɔ w’adwen mu hwɛ, enyigye a Martha na Mary nyae ber a Jesus nyaan Lazarus fii ewufo mu no!
Nna Martha nyim asɛmpa a ɔwɔ hɔ a ɔfa ewufo ho no dada. Nna onyim dɛ Jehovah benyan ewufo ma wɔaasan abɛtsena asaase do bio.
2. Ebɛn tsebea na ewufo wɔ mu?
Nyankopɔn dze asaase do huntuma bɔɔ nyimpa. (Genesis 2:7; 3:19) Nyimpa nnyɛ sunsum abɔdze a ɔtse honam nyimpadua mu. Osiandɛ yɛyɛ honam abɔdze ntsi, hɛn nyimpadua ne fã biara nnyi hɔ a ɔkɔ do yɛ edwuma ber a yeewu no. Sɛ yewu a, hɛn adwen no so wu na hɛn tsirmu nsɛm yew. Osiandɛ ewufo nnyim biribiara ntsi, Lazarus annkã hwee wɔ tsebea a ɔkɔr mu ber a owui no ho.
Aso Nyankopɔn yɛ nkorɔfo ayaayaadze wɔ ogya mu wɔ hɔn wu ekyir? Osiandɛ Bible no kyerɛkyerɛ dɛ ewufo nnyim biribiara ntsi no, abɔnsamgyamu yɛ ator nkyerɛkyerɛ a ɔma nkorɔfo bɔ Nyankopɔn sombo wɔ dza ɔmmbaa n’adwen mu da no ho. Nkorɔfo a wɔyɛ hɔn ayaayaadze wɔ ogya mu no yɛ ekyiwadze ma no.
3. Ana ewufo botum nye atseasefo akasa?
Ewufo nnkotum akasa anaa mpo wɔaatse asɛm. (Ndwom 115:17) Naaso abɔfo no mu binom yɛ abɔfo bɔn. Wotum yɛ hɔn ho tse dɛ nyimpa a woewuwu no na wɔnye nkorɔfo kasa. (2 Peter 2:4) Jehovah kyir koraa dɛ yɛnye ewufo bɛkasa.
4. Woananom na wobenyan hɔn efi ewufo mu?
Wobenyan nyimpa ɔpepem pii a woewuwu no ma wɔaasan abɛtsena asaase do bio. Wobenyan nyimpa binom mpo a nna wonnyim Nyankopɔn na wɔyɛɛ ndzeyɛbɔn no.
Hɔn a wobenyan hɔn no benya hokwan esũa Nyankopɔn ho nokwasɛm, na wɔaakyerɛ dɛ wɔwɔ Jesus no mu gyedzi dze nam setsie a wɔbɛyɛ ama no no do. (Nyikyerɛ 20:11-13) Hɔn a wobenyan hɔn aba nkwa mu na wɔbɛyɛ ndzeyɛtsenenee no bɛtsena asaase do daa.
5. Ebɛnadze na owusoɛr no ma yehu fa Jehovah ho?
Nyankopɔn maa ne Ba no bowui maa hɛn mbrɛ ɔbɛyɛ a ewufo benya enyidado. Ntsi owusoɛr no ma yehu Jehovah no dɔ nye n’adom mbordo. Sɛ wonyan ewufo ba nkwa mu a, woana paa na w’enyi bɛgye ho dɛ ibohu no?


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
1 Yohane 2:1-29
2 Me mma nkumaa, merekyerɛw mo eyinom na moanyɛ bɔne.+ Nanso sɛ ɛba sɛ obi yɛ bɔne bi a, yɛwɔ ɔboafo+ Agya no nkyɛn, ɔtreneeni Yesu Kristo.+2 Ɔno ne yɛn bɔne+ ho mpata+ afɔre,+ na ɛnyɛ yɛn de nko,+ na mmom wiase nyinaa nso de bi.+3 Nea ɛma yehu sɛ yenim no ne sɛ yɛbɛkɔ so adi n’ahyɛde so.+4 Nea ɔka sɛ: “Minim no,”+ nanso onni n’ahyɛde so+ no yɛ ɔtorofo, na nokware no nni ne mu.+5 Na mmom obiara a odi n’asɛm so no,+ nokwarem no, saa onipa yi mu na Onyankopɔn dɔ wie pɛyɛ.+ Eyi na ɛma yehu sɛ yɛne no yɛ biako.+6 Nea ɔka sɛ ɔne no yɛ biako no,+ ɛyɛ n’asɛde nso sɛ ɔkɔ so nantew sɛnea onii no nantewee no.+7 Adɔfo, nea merekyerɛw abrɛ mo yi nyɛ ahyɛde foforo, na mmom ahyɛde dedaw+ a munya fii mfiase.+ Ahyɛde dedaw yi ne asɛm a motee no.8 Bio nso, merekyerɛw mo ahyɛde foforo, a ɛyɛ nokware wɔ ɔno ne mo nyinaa fam efisɛ esum+ retwam na nokware hann+ rehyerɛn dedaw.9 Nea ɔka sɛ ɔwɔ hann mu nanso ɔtan+ ne nua no wɔ sum mu besi sesɛɛ.+10 Nea ɔdɔ ne nua no te hann mu,+ na hintidua biara nni ne mu.+11 Na nea ɔtan ne nua no te sum mu na ɔnam esum mu,+ na onnim baabi a ɔrekɔ+ efisɛ esum no afura n’ani.12 Mma nkumaa, merekyerɛw mo efisɛ wɔde mo bɔne afiri mo, ne din nti.+13 Agyanom, merekyerɛw mo efisɛ moabehu nea ɔwɔ hɔ fi mfiase no.+ Mmerante,+ merekyerɛw mo efisɛ moadi ɔbɔnefo no so nkonim.+ Mmofra nkumaa,+ merekyerɛw mo efisɛ moabehu Agya no.+14 Agyanom,+ merekyerɛw mo efisɛ moabehu nea ɔwɔ hɔ fi mfiase no.+ Mmerante, merekyerɛw mo efisɛ mo ho yɛ den+ na Onyankopɔn asɛm wɔ mo mu,+ na moadi ɔbɔnefo no so nkonim.+15 Monnnɔ wiase anaa nneɛma a ɛwɔ wiase.+ Sɛ obi dɔ wiase a, Agya no dɔ nni ne mu;+16 efisɛ nea ɛwɔ wiase biara+—ɔhonam akɔnnɔ+ ne aniwa akɔnnɔ+ ne asetena mu nneɛma a nnipa de hoahoa wɔn ho+—emfi Agya no, na mmom efi wiase.+17 Afei nso wiase ne n’akɔnnɔ retwam,+ na nea ɔyɛ ade a Onyankopɔn pɛ+ no tena hɔ daa.+18 Mmofra nkumaa, dɔn a edi akyiri ni,+ na sɛnea moate sɛ nea otia Kristo reba no,+ saa na seesei mpo wɔn a wotia Kristo bebree aba;+ na eyi na ɛma yehu sɛ dɔn a edi akyiri no ni.19 Wofi yɛn mu na ɛkɔe, nanso na wɔnka yɛn ho;+ sɛ wɔka yɛn ho a, anka wɔne yɛn tenae.+ Nanso wofi kɔe na ada adi pefee sɛ ɛnyɛ obiara na ɔka yɛn ho.+20 Na mo de, ɔkronkronni no asra mo;+ na mo nyinaa mowɔ nimdeɛ.+21 Ɛnyɛ sɛ munnim nokware no+ nti na merekyerɛw mo, na mmom nim a munim,+ ne atoro biara a emfi nokware mu+ ntia.22 Sɛ ɛnyɛ nea ɔpo Yesu sɛ ɔno ne Kristo no a,+ hena bio na ɔyɛ ɔtorofo? Oyi na otia Kristo no,+ nea ɔpo Agya no ne Ɔba no.+23 Obiara a ɔpo Ɔba no nni Agya no nso.+ Nea ɔpae mu bɔ Ɔba no din+ no wɔ Agya no nso.+24 Mo de, momma nea moate fi mfiase no ntena mo mu.+ Sɛ nea moate fi mfiase no tena mo mu a, mo nso mobɛtena Ɔba no mu+ na moatena Agya no mu.+25 Bio nso, eyi ne ade a ɔno ankasa de hyɛɛ yɛn bɔ no, daa nkwa.+26 Nea merekyerɛw mo yi fa wɔn a wɔpɛ sɛ wɔdaadaa mo no ho.+27 Na mo de, ɔsra+ a munya fii ne hɔ no te mo mu, na enhia sɛ obi kyerɛkyerɛ mo;+ mmom sɛnea ɔsra a munya fii ne hɔ no kyerɛkyerɛ mo nneɛma nyinaa+ na ɛyɛ nokware+ na ɛnyɛ atoro no, sɛnea ɛkyerɛkyerɛɛ mo no, mo ne nea ɔsraa mo no nyɛ biako.+28 Enti afei, mma nkumaa,+ mo ne no nyɛ biako+ na sɛ wɔda no adi+ a, yɛatumi akasa ahotoso mu,+ na wɔanhyɛ yɛn aniwu na yɛamfi n’anim bere a waba no.+29 Sɛ munim sɛ ɔyɛ ɔtreneeni+ a, muhu sɛ obiara a ɔyɛ adetrenee no, ɔno na ɔwoo no.+


text:
Nneɛma a Wɔadrɔdrɔ Ayɛ No Video
Nneɛma a Wɔadrɔdrɔ Ayɛ No Video
Nsɛm a ɛho hia na wɔayɛ ho video ntiantiaa yi. Sɛ wohwɛ a, wobɛsua nneɛma pii. Ɛsan yɛ anika!
Mɛyɛ Dɛn Agyae Nsekuro No?
Sɛ morebɔ nkɔmmɔ na ɛdane nsekuro a, kae na yɛ ho biribi ntɛm!
Ɛyɛ Ɔdɔ Kann Anaa Akɔnnɔ Kɛkɛ?
Hwɛ nea akɔnnɔ ne ɔdɔ kann kyerɛ.
Nni Wo Nnamfo Akyi Nkɔyɛ Bɔne!
Dɛn na ɛbɛboa wo na woanni wo nnamfo akyi ankɔyɛ bɔne? Nneɛma nnan bi wɔ hɔ a ɛbɛboa wo.
Wokɔ Sohyial Nɛtwɛk So a, Hwɛ Yie
Wobɛtumi ne wo nnamfo adi nkitaho wɔ sohyial nɛtwɛk so ama w’ani agye. Nanso ɛyɛ a ma w’ani nna hɔ.
Yɛka Adamfo Paa a, Ɔne Hena?
Nnamfo pa ho yɛ nã. Wobɛyɛ dɛn anya bi?
Di Osisifo So Nkonim a Wontow Twɛre
Hwɛ video yi, na wubehu nea enti a ebinom sisi nkurɔfo. Afei wubehu nea wobɛyɛ de agyina ano.


text:
Petro I 1Nkwa Asem (NA-TWI)
1 Saa krataa yi fi Yesu Kristo somafo Petro nkyɛn. Ɔde kɔma Onyankopɔn nnipa a wayi wɔn a wɔahwete sɛ ahɔho kɔ Ponto, Galatia, Kapadokia, Asia ne Bitinia amantam mu no.
2 Wɔnam Agya Onyankopɔn botae so na woyii mo na wɔnam ne Honhom so tew mo ho sɛ munni Yesu Kristo akyi na ɛnam so ma ne mogya no atew mo ho. Adom ne asomdwoe a ɛdɔɔso nka mo.
Anidaso
3 Momma yɛnna Onyankopɔn a ɔyɛ yɛn Awurade Yesu Kristo Agya no ase. Esiane n’ahummɔbɔ dodow nti, ɔnam nyan a onyanee Yesu Kristo fii owu mu no so maa yɛn nkwa foforo. Eyi ma yenya anidaso a atim, 4 enti yɛrehwɛ anim sɛ yebenya nhyira dodow a Onyankopɔn akora a ɔde ma ne mma no bi. Ɔde sie wɔ soro ma mo efisɛ, ɛhɔ de, ɛremporɔw anaa ɛrensɛe na ɛrempa nso. 5 Na Onyankopɔn gyina ne tumi kɛse no so bɛhwɛ sɛ mubedu hɔ asomdwoe mu na mo nsa aka, efisɛ, mugye no di. Ɛbɛyɛ mo de nna a edi akyi no mu ama obiara ahu.
6 Ɛwom sɛ, ebia mprempren ɛbɛba sɛ, esiane ɔhaw pii a mobɛfa mu no nti, mo werɛ bɛhow de, nanso momma mo ani nnye saa asɛm yi ho.
7 Wɔn botae ne sɛ, wobehu sɛ mo gyidi no yɛ kann. Sikakɔkɔɔ a wotumi sɛe no no mpo, wɔde ogya sɔ hwɛ enti mo gyidi a ɛsom bo kyɛn sikakɔbɔɔ no, ɛsɛ sɛ wɔsɔ hwɛ hu sɛ, ebetumi atim anaa. Ɛno ansa na da a Yesu Kristo bɛba no, mubenya anuonyam.
8 Ɛwom sɛ munhu Yesu mprempren, nanso modɔ no. Munhuu no da, nanso mugye no di. Anigye a moanya no mma ɔka, 9 efisɛ, mo gyidi ho mfaso a ɛyɛ mo kra nkwagye no, mo nsa reka.
10 Saa nkwagye yi ho na adiyifo no de boasetɔ hwehwɛɛ mu hyɛɛ saa akyɛde yi a Onyankopɔn de bɛma mo no ho nkɔm. 11 Wodwen bere ko a Kristo honhom a ɛwɔ wɔn mu a edii Kristo amane a obehui ne anuonyam a ebedi akyi no ho adanse no yikyerɛ no ho.
12 Onyankopɔn daa no adi kyerɛɛ saa adiyifo no sɛ wɔn adwuma no nni wɔn yiyedi mu na mmom ɛwɔ mo yiyedi mu. Na akyiri yi ara wɔada Asɛmpa no adi akyerɛ yɛn nyinaa. Saa Honhom Kronkron no a wɔsoma fi soro no tumi so a wɔnam kasa kyerɛɛ wɔn no ara so na wɔnam kasa kyerɛɛ yɛn nso. Eyinom yɛ nneɛma bi a abɔfo mpo pɛ sɛ wɔte ase. 13 Enti munsi mo adwene pi na munni dwuma. Munnyina yiye na momma mo ani nna nhyira a wɔde bɛma mo Yesu Kristo ba a ɔbɛba no mu no so.
14 Muntie Onyankopɔn, na mommma akɔnnɔ abrabɔ a edii mo so bere a na munnim no nnni mo so. 15 Na mmom, monyɛ kronn wɔ biribiara a moyɛ mu sɛnea Onyankopɔn a ɔfrɛɛ mo no yɛ kronn no. 16 Kyerɛwsɛm no ka se, “Ɛsɛ sɛ moyɛ kronn, efisɛ, meyɛ kronn.”
17 Monkae sɛ mo Agya a ɔwɔ soro a mobɔ no mpae no nhwɛ nnipa anim wɔ n’atemmu mu. Ɛno nti mo nna a aka mo wɔ asase yi so no, momfa nidi nyinaa mma no.
18 Efisɛ, munim bo a wotua de gyee mo fii abrabɔ bɔne a mo nenanom kyerɛɛ mo no mu. Ɛnyɛ ade a ɛhwere ne bo a ɛsom te sɛ dwetɛ anaa sikakɔkɔɔ no. 19 Kristo a ɔte sɛ oguammaa a onni dɛm no de ne ho bɔɔ afɔre a ne bo yɛ den ma munyaa ahofadi. 20 Ansa na wɔrebɔ wiase no, na Onyankopɔn ayi no na mo nti na nna a edi akyiri yi no, wɔdaa no adi.
21 Ɛnam ne so na mugyee Onyankopɔn a onyanee no fii awufo mu na ɔmaa no anuonyam no dii. Ɛnam so ama mo gyidi ne mo anidaso atim wɔ Onyankopɔn mu. 22 Afei a moayɛ osetie ama nokware no nti, mo ho atew na mododɔ mo nuanom gyidifo nokware mu yi, mumfi mo koma nyinaa mu nnodɔ mo ho mo ho. 23 Efisɛ, ɛnam Onyankopɔn asɛm a etim hɔ daa no so ama wɔawo mo bio sɛ mma a wɔn awofo nwu da na wɔte hɔ daapem. 24 Sɛnea Kyerɛwsɛm no ka se, “Nnipa nyinaa te sɛ sare; na wɔn anuonyam te sɛ nhwiren. Sare no wu ma ne nhwiren no po, 25 nanso Awurade asɛm no wɔ hɔ daa nyinaa.” Eyi ne asɛm a Asɛmpa no de brɛɛ mo.


text:
TSIR EBIASA
Ebɛn Botae na Nyankopɔn Wɔ ma Nyimpa?
1. Ebɛn botae na Nyankopɔn dze bɔɔ nyimpa?
NYANKOPƆN wɔ botae a ɔdɔ wɔ mu ma nyimpa. Ɔbɔɔ ɔbarimba nye ɔbaa a wodzi kan no, Adam na Eve, dɛ wɔntsena ture fɛfɛɛfɛw bi mu. Botae a ɔdze bɔɔ hɔn nye dɛ, wɔbɔwo mba, na wɔaayɛ asaase mu no nyina paradise na wɔaahwɛ mbowa no do.—Genesis 1:28; 2:8, 9, 15; hwɛ Nsɛm bi a Wɔakyerɛ Mu 6.
2. (a) Yesi dɛn hu dɛ Nyankopɔn bɛyɛ dza ɔabɔ ne tsir mu pɔw dɛ ɔbɛyɛ no? (b) Ebɛn nyimpa na Nyankopɔn pɛ dɛ wɔtsena asaase do, na ber tsentsen ahen na ɔpɛ dɛ wɔtsena do?
2 Aso egye dzi dɛ dabi dabi yɛbɛtsena paradise? Jehovah kã kyerɛ hɛn dɛ: “Makasa, mebɛma aba mu so; mabɔ tsirmpɔw, mebɛyɛ so.” (Isaiah 46:9-11; 55:11) Nyew, ɔbɛyɛ dza ɔabɔ ne tsir mu pɔw dɛ ɔbɛyɛ no, na biribiara nnkotum esiw no kwan. Jehovah akã dɛ ɔwɔ botae ntsi a ɔbɔɔ asaase. “Ɔammbɔ no pan.” (Isaiah 45:18) Ɔpɛ dɛ nyimpa tsena asaase do na wɔyɛ do mã. Ebɛn nyimpa na Nyankopɔn pɛ dɛ wɔtsena asaase do, na ber tsentsen ahen na ɔpɛ dɛ wɔtsena do? Bible no yi ano dɛ: “Atseneneefo benya asaase no edzi, na wɔaatsena mu daa.”—Ndwom 37:29; Nyikyerɛ 21:3, 4.
3. Osiandɛ nyimpa yaryar na wowuwu ntsi, ebɛn asɛm na ibia ibebisa?
3 Naaso ndɛ, nyimpa yaryar na wowuwu. Wɔ mbea ahorow pii no, nyimpa dzi akõ kunkum hɔnho. Ɔyɛ nokwar dɛ, iyi nnyɛ botae a Nyankopɔn dze bɔɔ nyimpa. Ebɛn asɛm sii, na ebɛnadze ntsi na botae a Nyankopɔn dze bɔɔ nyimpa no mbaa mu? Bible no nkotsee na obotum akyerɛkyerɛ mu.
ƆBƆFO BI A ƆBƐYƐƐ NYANKOPƆN NE TAMFO
4, 5. (a) Woana na ɔnam abowatsena do kasaa kyerɛɛ Eve wɔ Eden ture no mu? (b) Obesi dɛn na obi a ɔyɛ nokwafo botum abɛyɛ ewi?
4 Bible no kã kyerɛ hɛn dɛ, Nyankopɔn wɔ tamfo bi “a wɔfrɛ no Abɔnsam nye Satan.” Satan nam abowatsena do kasaa kyerɛɛ Eve wɔ Eden ture no mu. (Nyikyerɛ 12:9; Genesis 3:1) Ɔmaa ɔyɛɛ dɛ gyama abowatsena no na ɔrekasa.—Hwɛ Nsɛm bi a Wɔakyerɛ Mu 7.
5 Ntsi, Nyankopɔn na ɔbɔɔ Satan Abɔnsam? Dabida! Ɔbɔfo bi a nna ɔwɔ sor na ɔdaan noho Abɔnsam. Ber a Nyankopɔn siesiee asaase maa Adam na Eve no, nna ɔwɔ hɔ. (Job 38:4, 7) Osii dɛn baa no dɛm? Susu ho hwɛ o, obesi dɛn na obi a ɔyɛ nokwafo botum abɛyɛ ewi? Wɔwoo no no nna ɔnnyɛ ewi. Naaso, ber a ɔkɔ do nya adze a ɔnnyɛ nedze ho akɔndɔ na ɔkɔ do dwendwen ho no, akɔndɔ bɔn a oenya no mu bɛyɛ dzen. Na sɛ onya hokwan pɛr, nna oewia adze no. Ɔadan noho ewi ara nye no.—Kenkan James 1:13-15; hwɛ Nsɛm bi a Wɔakyerɛ Mu 8.
6. Osii dɛn na ɔbɔfo bi bɛyɛɛ Nyankopɔn ne tamfo?
6 Iyi nye dza ɔtoo dɛm ɔbɔfo no. Jehovah bɔɔ Adam na Eve wiei no, ɔkãa kyerɛɛ hɔn dɛ wɔnwo mba na “wɔnhyɛ asaase mã.” (Genesis 1:27, 28) Ibia dɛm ɔbɔfo no nyaa adwen bi dɛ, ‘Me yamu a nkyɛ dɛm nkorɔfo yi nyina bɛba abɔsom emi mbom sen dɛ wɔbɔsom Jehovah!’ Mpɛn dodow a ɔkɔr do dween dɛm asɛm yi ho no, mpɛn dodow no ara na onyaa dza ɔyɛ Jehovah dze ho akɔndɔ. Dɛm ɔbɔfo yi pɛɛ dɛ nyimpa som no. Ntsi odzii ator kyerɛɛ Eve na ɔdaadaa no. (Kenkan Genesis 3:1-5.) Dɛm a ɔyɛɛ no maa ɔbɛyɛɛ Satan Abɔnsam, Nyankopɔn ne tamfo.
7. (a) Ebɛnadze ntsi na Adam na Eve wuwui? (b) Ebɛnadze ntsi na yenyinyin na yewuwu?
7 Adam na Eve annyɛ setsie amma Nyankopɔn na wodzii eduaba no. (Genesis 2:17; 3:6) Wɔyɛɛ bɔn tsiaa Jehovah na ber kɔr do no, wowuwui dɛ mbrɛ nna Jehovah akã dɛ ɔbɔto hɔn no. (Genesis 3:17-19) Osiandɛ Adam na Eve hɔn mba no yɛ ndzebɔnyɛfo ntsi, hɔn so wowuwui. (Kenkan Romefo 5:12.) Mbrɛ ɔbɛyɛ a yɛbɛtse siantsir a nna Adam na Eve hɔn mba no so yɛ ndzebɔnyɛfo no ase no, ma yensusu nhwɛdo yi ho. Kaamaa fa no dɛ erotõ paanoo wɔ kyɛnse bi a no ho amoa mu. Dɛ mbrɛ kyɛnse no ho amoa no, dɛmara na paanoo a ebɔtõ wɔ mu no bɛyɛ. Adam bɛyɛɛ ɔdzebɔnyɛnyi ber a ɔyɛɛ Nyankopɔn do asoɔdzen no. Osiandɛ yɛyɛ Adam ne mba ntsi, hɛn nyina yɛ ndzebɔnyɛfo anaa yɛtse dɛ paanoo a wɔatõ wɔ kyɛnse a no ho “amoa” mu. Osiandɛ hɛn nyina yɛ ndzebɔnyɛfo ntsi na yenyinyin na yewuwu no.—Romefo 3:23; hwɛ Nsɛm bi a Wɔakyerɛ Mu 9.
8, 9. (a) Nna ebɛnadze na Satan pɛ dɛ Adam na Eve gye dzi? (b) Ebɛnadze ntsi na Jehovah ennku etuatsewfo no amonmu hɔ ara?
8 Satan hyɛɛ ase tseew etũa tsiaa Jehovah ber a ɔdaadaa Adam na Eve ma wɔyɛɛ Nyankopɔn do asoɔdzen no. Nna ɔpɛ dɛ Adam na Eve gye dzi dɛ Jehovah yɛ ɔtorfo, no tumdzi muo na ɔmmpɛ hɔn eyiedzi. Dza nna Satan rekã nye dɛ, nyimpa nnhia Nyankopɔn ma ɔaakyerɛ hɔn dza wɔnyɛ. Afei so, ɔsɛ dɛ Adam na Eve si dza ɔyɛ papa nye dza ɔyɛ bɔn ho gyinae ma hɔnho. Ntsi, ebɛnadze na Jehovah bɛyɛ wɔ asɛm yi ho? Nkyɛ obotum eku etuatsewfo no na oeesiw etuatsew no ano. Naaso, ana iyi bɛma ada edzi dɛ Satan yɛ ɔtorfo? Oho, ɔnnkɛma ada edzi dɛ Satan yɛ ɔtorfo.
9 Dɛm ntsi, Jehovah ennku etuatsewfo no amonmu hɔ ara. Mbom no, ɔmaa nyimpa ber dɛ wɔmfa ndzi hɔnho do tum. Nna iyi bɛma ada edzi pefee dɛ Satan yɛ ɔtorfo na Jehovah mbom na onyim dza oye ma nyimpa. Yebosũa iyi ho adze pii wɔ Tsir 11 no mu. Naaso, edwen gyinae a Adam na Eve sii no ho dɛn? Aso nna oye ma hɔn dɛ wɔbɛgye Satan edzi na wɔaayɛ Nyankopɔn do asoɔdzen? Dza nna Adam na Eve wɔ nyina no, Jehovah na ɔdze maa hɔn. Ɔmaa hɔn nkwa a odzi mu, bea a ɔyɛ fɛw dɛ wɔntsena nye edwuma a ɔma hɔn akomatɔyamu. Naaso, nna Satan nnyɛɛ hwee mmaa hɔn da. Sɛ ewɔ hɔ bi a, nkyɛ ebɛnadze na ebɛyɛ?
10. Ebɛn gyinae na ohia dɛ hɛn mu biara si?
10 Ndɛ, hɛn mu biara wɔ gyinae a ɔsɛ dɛ osi a ɔtse dɛ Adam na Eve dze no ara, na hɛn nkwa gyina dɛm gyinaesi no do. Yebotum apaw dɛ yɛbɛyɛ setsie ama Jehovah dɛ hɛn Tumdzifo na yaaboa ma ɔaada edzi dɛ, Satan yɛ ɔtorfo. Anaa yebotum apaw Satan dɛ hɛn tumdzifo. (Ndwom 73:28; kenkan Mbɛbusɛm 27:11.) Nyimpa kakraabi na wɔwɔ wiadze yi mu a wɔyɛ setsie ma Nyankopɔn. Nokwar mu no, nnyɛ ɔno na odzi wiadze yi do tum. Na sɛ ɔnnyɛ Nyankopɔn na odzi wiadze yi do tum a, nna ɔnodze woana a?
WOANA NA ODZI WIADZE YI DO TUM?
11, 12. (a) Ebɛnadze na wiadze ahenman a Satan pɛɛ dɛ ɔdze ma Jesus no ma yehu? (b) Ebɛn kyerɛwnsɛm na ɔma yehu dɛ, Satan na odzi wiadze yi do tum?
11 Jesus nyim nyia odzi wiadze yi do tum ankasa. Da kor bi, Satan kyerɛɛ no “wiadze ahenman nyina nye no mu enyimnyam.” Afei, Satan bɔɔ Jesus anohoba dɛ: “Yinom nyina na medze mebɛma wo, sɛ ebɔkotow asɔr me a.” (Matthew 4:8, 9; Luke 4:5, 6) Bisa woho dɛ, ‘Sɛ ahenman yi nyina nnyɛ Satan dze a, nkyɛ obotum akã dɛ ɔdze bɛma Jesus anaa?’ Oho. Iyi kyerɛ dɛ, wiadze yi mu ahenman nyina yɛ Satan dze a.
12 Ibia ibebisa woho dɛ: ‘Ɔyɛ dɛn yɛ na Satan dzi wiadze yi do tum? Aso Jehovah nnyɛ adze nyina do Tumfo a ɔbɔɔ wiadze nye no mu ndzɛmba nyina?’ (Nyikyerɛ 4:11) Ɔyɛ nokwar dɛ ɔyɛ adze nyina do Tumfo dze, naaso Jesus frɛɛ Satan dɛ, “wiadze yi hen.” (John 12:31; 14:30; 16:11) Ɔsomafo Paul frɛɛ Satan Abɔnsam dɛ, “wiadze yi nyame.” (2 Corinthfo 4:3, 4) Afei so, ɔsomafo John kyerɛɛw dɛ, “wiadze nyina da ɔbɔn no mu.”—1 John 5:19.
WOBESI DƐN EYI SATAN WIADZE YI EFI HƆ?
13. Ebɛnadze ntsi na yehia wiadze fofor?
13 Yɛ ara na wiadze yi mu reyɛ hu. Yehu dɛ akodzi, nkontompɔ, ndabraba, na emumuyɛ etwa hɛn ho ehyia. Ɔmmfa ho mbɔdzen biara a nyimpa bɔ no, worunntum nndzi dɛm haw ahorow yi nyina ho dwuma. Naaso ɔnnkɛkyɛr, Nyankopɔn nam no kõ a wɔato dzin Har-Magedon no do beyi dɛm wiadze bɔn yi efi hɔ, na ɔdze wiadze fofor a tsenenee tse mu abɛhyɛ ananmu.—Nyikyerɛ 16:14-16; hwɛ Nsɛm bi a Wɔakyerɛ Mu 10.
14. Woana na Nyankopɔn apaw no dɛ N’Ahendzi no do Hen? Ebɛn asɛm na ɔfa Jesus ho a Bible no kãe too hɔ?
14 Jehovah apaw Jesus Christ dɛ No sor Ahendzi no do Hen. Bible no kãe too hɔ mfrenhyia mpempem pii a etwa mu dɛ, Jesus bedzi tum dɛ “Asomdwee Hen” na n’ahendzi nnkodu ewiei ara da. (Isaiah 9:6, 7) Jesus kyerɛɛ n’ekyidzifo dɛ wɔmbɔ ahendzi yi ho mpaa ber a ɔkãa dɛ: “W’ahendzi mbra, wɔnyɛ wo pɛ wɔ asaase do dɛ ɔsor.” (Matthew 6:10) Yebosũa mbrɛ Nyankopɔn n’Ahendzi no bɛba abɛhyɛ wiadze ahendzi ahorow no ananmu no ho adze wɔ Tsir 8 no mu. (Kenkan Daniel 2:44.) Iyi ekyir no, Nyankopɔn n’Ahendzi no bɛma asaase adan paradise.—Hwɛ Nsɛm bi a Wɔakyerɛ Mu 11.
WIADZE FOFOR BI ABƐN!
15. Ebɛnadze na “asaase fofor” no gyina hɔ ma?
15 Bible no bɔ anohoba dɛ: “Hɛn enyi da sor fofor nye asaase fofor a tsenenee tse mu kwan.” (2 Peter 3:13; Isaiah 65:17) Sɛ Bible no kã “asaase” ho asɛm a, ɔtɔfabi a, ɔyɛ nyimpa a wɔtse asaase do ho asɛm na ɔrekã. (Genesis 11:1) Ntsi, “asaase fofor” a tsenenee tse mu no gyina hɔ ma nyimpa nyina a wɔyɛ setsie ma Nyankopɔn na wonya no hɔ nhyira no.
16. Ebɛn akyɛdze a ɔyɛ enyigye na Nyankopɔn dze bɛma hɔn a wɔbɛtsena no wiadze fofor no mu no? Ebɛnadze na ɔsɛ dɛ yɛyɛ na yeenya dɛm akyɛdze yi?
16 Jesus bɔɔ anohoba dɛ, hɔn a wɔbɛtsena Nyankopɔn no wiadze fofor no mu no benya “onnyiewiei nkwa” dɛ akyɛdze. (Mark 10:30) Ebɛnadze na ɔsɛ dɛ yɛyɛ na yeenya dɛm akyɛdze yi? Yɛserɛ dɛ kenkan John 3:16 nye 17:3, na ibenya dɛm asɛmbisa yi ho mbuae wɔ hɔ. Afei, ma yɛnhwɛ dza Bible no kã fa mbrɛ asetsena bɛyɛ wɔ Paradise wɔ asaase do no ho.
17, 18. Yesi dɛn hu dɛ, yebenya asomdwee wɔ asaase nyina do na yaatsena ase dwudwoodwo?
17 Emumuyɛ, akodzi, ewudzi, nye emimdzi befi hɔ. Wobeyi emumuyɛfo nyina efi asaase do. (Ndwom 37:10, 11) Nyankopɔn bɛma ‘akodzi abɔ adze ekodu asaase ano.’ (Ndwom 46:9; Isaiah 2:4) Nyimpa a wɔdɔ Nyankopɔn na wɔyɛ setsie ma no no na wɔbɛhyɛ asaase do mã. Asomdwee bɛtsena hɔ daa.—Ndwom 72:7.
18 Jehovah no nkorɔfo bɛtsena ase dwudwoodwo. Bible mber mu no, ber a Israelfo no yɛɛ setsie maa Nyankopɔn no, wɔtsenaa ase dwudwoodwo osiandɛ ɔbɔɔ hɔn ho ban. (Leviticus 25:18, 19) Wɔ Paradise no, adze biara anaa obiara rinnyi hɛn hu. Yɛbɛtsena ase dwudwoodwo ber nyina!—Kenkan Isaiah 32:18; Micah 4:4.
19. Ebɛnadze ntsi na yebotum agye edzi dɛ, edziban bobu do wɔ Nyankopɔn no wiadze fofor no mu?
19 Edziban bobu do. “Wɔmma eburow, [anaa edziban], piigyan mbra mbepɔw etsifi asaase no do.” (Ndwom 72:16) Jehovah, “hɛnankasa hɛn Nyankopɔn no, obehyira hɛn,” na “asaase ama no ndɔbaa.”—Ndwom 67:6.
20. Yesi dɛn hu dɛ asaase bɛdan paradise?
20 Asaase mu no nyina bɛdan paradise. Nyimpa benya adan na nture a ɔyɛ fɛw. (Kenkan Isaiah 65:21-24; Nyikyerɛ 11:18.) Asaase mu no nyina bɛyɛ fɛw tse dɛ Eden ture no. Dza yehia biara no, Jehovah dze bɛma hɛn ber nyina. Bible no kã no ho asɛm dɛ: “Ɔwo ibue wo nsamu, na ema atseasefo nyinara nya hɔn akɔndɔdze mee.”—Ndwom 145:16.
21. Yesi dɛn hu dɛ asomdwee bɛtsena nyimpa na mbowa ntamu?
21 Asomdwee bɛtsena nyimpa na mbowa ntamu. Mbowa nnkepira nyimpa bio. Mbofraba mpo nnkosuro dɛ wɔbɛbɛn mbowa a ndɛ wɔyɛ abɔyafo na hɔn ho yɛ hu no.—Kenkan Isaiah 11:6-9; 65:25.
22. Ebɛnadze na Jesus bɛyɛ ama hɔn a wɔyar no?
22 Obiara nnkɛyar bio. Ber a nna Jesus wɔ asaase do no, ɔsaa nyimpa pii yarba. (Matthew 9:35; Mark 1:40-42; John 5:5-9) Naaso, dɛ Nyankopɔn n’Ahendzi no do hen no, Jesus bɛsa nyimpa nyina yarba. Obiara nnkɛse dɛ: “Meyar.”—Isaiah 33:24; 35:5, 6.
23. Ebɛnadze na Nyankopɔn bɛyɛ ama hɔn a woewuwu no?
23 Ewufo bɛsan atsena ase bio. Nyankopɔn abɔ anohoba dɛ, obenyan nyimpa ɔpepem pii a woewuwu no. “Owusoɛr bi bɛba a hɔn a wɔtsen nye hɔn a wɔnntsen so bɔsoɛr.”—Kenkan John 5:28, 29; Ndwuma 24:15.
24. Etse nkã dɛn wɔ Paradise a ibenya atsena no ho?
24 Hɛn nyina wɔ gyinae bi a ɔsɛ dɛ yesi. Yebotum apaw dɛ yebosũa Jehovah ho adze na yaasom no, anaa yebotum ayɛ dza yɛpɛ biara. Sɛ yɛpaw dɛ yɛbɔsom Jehovah a, yebotum enya daakye asetsena a ɔyɛ enyigye. Ber a ɔbarimba bi serɛɛ Jesus dɛ ɔnkaa no wɔ ɔno ɔbarimba no wu ekyir no, Jesus bɔɔ no anohoba dɛ: “Ebɛka mo ho wɔ Paradise hɔ.” (Luke 23:43) Hom mma yensũa Jesus Christ ho adze pii. Bio so, ma yensũa mbrɛ ɔbɛma Nyankopɔn n’anohoba ahorow a ɔyɛ enyigye aba mu no ho nsɛm pii.